9.  การจัดการ

(1) โครงสร้างการจัดการ (ณ วันที่ 31 มีนาคม 2554)

        โครงสร้างคณะกรรมการของบริษัทประกอบไปด้วยคณะกรรมการ 5 ชุด คือ

(1.1)    คณะกรรมการบริษัท

คณะกรรมการบริษัท มีทั้งหมด 12 คน ประกอบด้วยกรรมการอิสระ 4 คน กรรมการที่เป็นผู้บริหาร
4 คน และกรรมการที่ไม่เป็นผู้บริหาร 4 คน มีรายละเอียดดังนี้

+-----+---------------+----------------+-------------------------------+
| 1.  | นายสมพล       | เกียรติไพบูลย์     | ประธานกรรมการ (กรรมการอิสระ)   |
|     |               |                |                               |
|     |               |                |                               |
+-----+---------------+----------------+-------------------------------+
| 2.  | ดร.ศิริ         | การเจริญดี       | รองประธานกรรมการ              |
|     |               |                | (กรรมการอิสระ)                 |
|     |               |                |                               |
+-----+---------------+----------------+-------------------------------+
| 3.  | ดร.สุวิทย์       | เมษินทรีย์        | กรรมการอิสระ                   |
|     |               |                |                               |
|     |               |                |                               |
+-----+---------------+----------------+-------------------------------+
| 4.  | ดร.ชัยพัฒน์      | สหัสกุล          | กรรมการอิสระ                   |
|     |               |                |                               |
|     |               |                |                               |
+-----+---------------+----------------+-------------------------------+
| 5.  | นางสาวสุดารัตน์  | วิทยฐานกรณ์      | กรรมการ                       |
|     |               |                |                               |
|     |               |                |                               |
+-----+---------------+----------------+-------------------------------+
| 6.  | นายจารุพจน์     | ณีศะนันท์         | กรรมการ                       |
|     |               |                |                               |
| 7.  | นายสมศักดิ์      | ศิวะนาวินทร์      | กรรมการ                       |
+-----+---------------+----------------+-------------------------------+
| 8.  | นายวิชิต        | วิทยฐานกรณ์      | กรรมการ                       |
+-----+---------------+----------------+-------------------------------+
| 9.  | นายวิชัย        | วิทยฐานกรณ์      | กรรมการ                       |
+-----+---------------+----------------+-------------------------------+
| 10. | นางปัทมา       | ตั้งพิรุฬห์ธรรม     | กรรมการ                       |
+-----+---------------+----------------+-------------------------------+
| 11. | นางรัตนา       | จันทร์พิทักษ์       | กรรมการ                       |
+-----+---------------+----------------+-------------------------------+
| 12. | นางสาวอรัญญา   | วิทยฐานกรณ์      | กรรมการ                       |
+-----+---------------+----------------+-------------------------------+

 ขอบเขตอำนาจหน้าที่ของคณะกรรมการบริษัทเป็นดังนี้

1.   ในการดำเนินกิจการของบริษัท กรรมการต้องปฏิบัติหน้าที่เป็นไปตามกฎหมาย วัตถุประสงค์
และข้อบังคับของบริษัท  ตลอดจนมติที่ประชุมผู้ถือหุ้นด้วยความซื่อสัตย์สุจริต
และระมัดระวังรักษาผลประโยชน์ของบริษัท

2.      คณะกรรมการมีอำนาจในการพิจารณาและอนุมัติเรื่องทั้งหลายทั้งปวงเกี่ยวกับการบริหารงานและการดำเนินงานของบริษัท
และมีหน้าที่รับผิดชอบที่สำคัญดังนี้:

-   ให้คำแนะนำและเมื่อเห็นว่าเหมาะสมให้ความเห็นชอบในเรื่องเกี่ยวกับกลยุทธ์และนโยบายที่สำคัญ
    วัตถุประสงค์ทางการเงิน ตลอดจนแผนงานต่าง ๆ และงบประมาณของบริษัท
    และดูแลให้มีการปฏิบัติตามแผนงานและประเมินผลงานของฝ่ายจัดการโดยสม่ำเสมอ

-   กำหนดนโยบายเพื่อให้ความมั่นใจว่า ระบบการบัญชี
    การรายงานทางการเงินและการสอบบัญชีมีความเชื่อถือได้
    รวมทั้งดูแลให้มีกระบวนการในการประเมินความเพียงพอของการควบคุมภายใน
    การจัดการความเสี่ยง การรายงานทางการเงิน    
    และการติดตามให้มีการปฏิบัติตามที่มีประสิทธิผล

-   สอดส่องดูแลและจัดการแก้ปัญหาความขัดแย้งทางผลประโยชน์ของฝ่ายจัดการ กรรมการ
    และผู้ถือหุ้น
    รวมทั้งการใช้สินทรัพย์ของบริษัทในทางมิชอบและการกระทำที่ไม่ถูกต้องในรายการระหว่างบุคคลที่เกี่ยวโยงกัน

-   ดูแลให้มีการปฏิบัติตามกฎหมาย    และให้ความมั่นใจว่าโครงสร้างและวิธีปฏิบัติต่าง ๆ
    ของคณะกรรมการที่เป็นอยู่ได้ปูทางไว้สำหรับการกำกับดูแลที่เหมาะสม
    และการปฏิบัติงานอย่างมีจริยธรรมที่ดี

-   มีอำนาจแต่งตั้งผู้บริหารตั้งแต่ระดับกรรมการผู้จัดการขึ้นไป

         

(1.2)   คณะกรรมการบริหาร (เจ้าหน้าที่บริหาร)

 คณะกรรมการบริหารมี ทั้งหมด 6 คน   ทั้งหมดเป็นผู้บริหารทำงานเต็มเวลาให้กับบริษัท
คณะกรรมการบริหารมีหน้าที่ช่วยฝ่ายจัดการในการปฏิบัติงานประจำวันภายใต้กรอบนโยบายที่ได้รับมอบหมายจากคณะกรรมการ  
นอกจากนั้นยังช่วยกลั่นกรองงานให้กับคณะกรรมการอีกระดับหนึ่งด้วย

+---+------------------+----------------+-----------------------------+
| 1 | นางสาวสุดารัตน์     | วิทยฐานกรณ์      | ประธานกรรมการบริหาร          |
| . |                  |                |                             |
+---+------------------+----------------+-----------------------------+
| 2 | นายจารุพจน์        | ณีศะนันท์         | กรรมการผู้จัดการ               |
| . |                  |                |                             |
+---+------------------+----------------+-----------------------------+
| 3 | นายสมศักดิ์         | ศิวะนาวินทร์      | กรรมการบริหาร                |
| . |                  |                |                             |
|   | นายวิชิต           | วิทยฐานกรณ์      | กรรมการบริหาร                |
| 4 |                  |                |                             |
| . |                  |                |                             |
+---+------------------+----------------+-----------------------------+
| 5 | นายวิสุทธิ          | วิทยฐานกรณ์      | กรรมการบริหาร                |
| . |                  |                |                             |
|   | นายสุเมธ          | ดำรงชัยธรรม     | กรรมการบริหาร                |
| 6 |                  |                |                             |
| . |                  |                |                             |
+---+------------------+----------------+-----------------------------+

  ขอบเขตและอำนาจหน้าที่ของคณะกรรมการบริหาร

คณะกรรมการบริหารมีอำนาจแต่งตั้งบุคคลตามจำนวนที่จำเป็นและเห็นสมควรให้เป็นพนักงานบริษัทเพื่อปฏิบัติหน้าที่ทุกตำแหน่งพร้อมทั้ง 
กำหนดขอบเขต หน้าที่และความรับผิดชอบ
ดูแลรายงานทางการเงินของบริษัทให้ตรงต่อความเป็นจริง ครบถ้วนเพียงพอและเชื่อถือได้
ดูแลให้บริษัทมีระบบการควบคุมภายในที่เหมาะสมรวมทั้งการกำหนดระเบียบปฏิบัติงานแก่พนักงานโดยไม่ขัดหรือแย้งต่อข้อบังคับนี้
และมีขอบเขตหน้าที่ความรับผิดชอบดังต่อไปนี้

  1.     กำกับดูแลการดำเนินงานของบริษัทให้เป็นไปตามนโยบายของคณะกรรมการบริษัท
  ภายใต้กฎหมาย เงื่อนไข กฎระเบียบ และข้อบังคับของบริษัท

  2.      กำหนดแนวทางการดำเนินกิจการ การพัฒนา และการขยายงาน
  ให้เป็นไปตามแนวนโยบายของคณะกรรมการบริษัท

  3.     แต่งตั้งบุคคลตามจำนวนที่จำเป็นและเหมาะสมให้เป็นผู้บริหารของบริษัท
  ตั้งแต่ผู้บริหารตั้งแต่ระดับผู้อำนวยการลงมา เพื่อปฏิบัติหน้าที่พร้อมทั้งกำหนดขอบเขต
  หน้าที่และความรับผิดชอบ รวมทั้งสามารถที่จะมอบอำนาจให้บุคคลใด ๆ
  ไปดำเนินการแทนในเรื่องใด ๆ ตามที่คณะกรรมการบริหารเห็นสมควร

  4.       กำหนดระเบียบปฏิบัติงานของพนักงาน โดยไม่ขัดหรือแย้งต่อข้อบังคับ
  และกฎหมายที่เกี่ยวข้อง

  5.     พิจารณาการจัดทำโครงสร้างเงินเดือน ค่าจ้าง สวัสดิการ และผลประโยชน์ตอบแทน
  และการช่วยเหลือพนักงานด้านอื่นๆ
  ทั้งนี้ให้สอดคล้องกับมติของคณะกรรมการสรรหาและกำหนดค่าตอบแทน

  6.     พิจารณากลั่นกรอง ข้อมูล หรือข้อเท็จจริงในเรื่องที่เกี่ยวกับการดำเนินงานของธุรกิจ
  ที่จะนำเสนอคณะกรรมการบริษัทเพื่อพิจารณา

  7.      ดำเนินการอื่น ๆ ตามที่คณะกรรมการบริษัทมอบหมาย 

 

(1.3)   คณะกรรมการตรวจสอบ

คณะกรรมการตรวจสอบมี 4 คน และเป็นกรรมการที่เป็นอิสระตามความหมายของตลาดหลักทรัพย์
มีหน้าที่เฝ้าติดตามประสิทธิผลของงานตรวจสอบ การจัดการความเสี่ยง
การควบคุมทางการเงินและการบัญชีภายใน และการรายงานทางการเงิน
รวมทั้งหน้าที่อื่นที่ตลาดหลักทรัพย์กำหนด

+---+-------------+--------------+------------------------------------+
| 1 | ดร.ศิริ       | การเจริญดี     | ประธานกรรมการตรวจสอบ               |
| . |             |              |                                    |
+---+-------------+--------------+------------------------------------+
| 2 | นายสมพล     | เกียรติไพบูลย์   | กรรมการตรวจสอบ                     |
| . |             |              |                                    |
+---+-------------+--------------+------------------------------------+
| 3 | ดร.สุวิทย์     | เมษินทรีย์      | กรรมการตรวจสอบ                     |
| . |             |              |                                    |
|   | ดร.ชัยพัฒน์    | สหัสกุล        | กรรมการตรวจสอบ                     |
| 4 |             |              |                                    |
| . |             |              |                                    |
+---+-------------+--------------+------------------------------------+

ขอบเขตและอำนาจหน้าที่ของคณะกรรมการตรวจสอบ

  1.   สอบทานให้บริษัทมีรายงานการเงินอย่างถูกต้องและเพียงพอ

  2.    สอบทานให้บริษัทมีระบบการควบคุมภายใน (internal control)
  และระบบการตรวจสอบภายใน (internal audit) ที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้ง โยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

  3.    สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
  และกฎหมายที่เกี่ยวข้องกับธุรกิจของบริษัท

  4.    พิจารณา คัดเลือก
  เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
  และเสนอค่าตอบแทนของบุคคล

  5.    พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์
  ให้เป็นไปตามกฎหมายและข้อกำหนดของตลาดหลักทรัพย์ ทั้งนี้เพื่อให้มั่นใจ
  ว่ารายการดังกล่าวสมเหตุผลและเป็นประโยชน์สูงสุดต่อบริษัท

  6.    จัดทำรายงานการตรวจสอบโดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบ
  และต้องประกอบด้วยข้อมูลต่อไปนี้

  6.1 ความเห็นเกี่ยวกับกระบวนการจัดทำ
  และเปิดเผยข้อมูลในรายงานทางการเงินของบริษัทถึงความถูกต้อง ครบถ้วน เป็นที่เชื่อถือได้

  6.2    ความเห็นเกี่ยวกับความเพียงพอของระบบควบคุมภายในของบริษัท

  6.3    ความเห็นเกี่ยวกับปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

  6.4    ความเห็นเกี่ยวกับความเหมาะสมของผู้สอบบัญชี

  6.5    ความเห็นเกี่ยวกับรายการที่อาจมีความขัดแย้งทางผลประโยชน์

  6.6     จำนวนครั้งของการประชุมคณะกรรมการตรวจสอบ
  และการเข้าร่วมประชุมของกรรมการ ตรวจสอบแต่ละท่าน

  6.7    ความเห็นหรือข้อสังเกต โดยรวมที่กรรมการตรวจสอบได้รับจากการปฏิบัติ
  หน้าที่ตามกฎบัตร (charter) คณะกรรมการตรวจสอบ

  6.8    รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  7.   ในการปฏิบัติหน้าที่ของคณะกรรมการตรวจสอบหากพบหรือมีข้อสงสัยว่ามีรายการหรือการกระทำที่อาจมีผลกระทบอย่างมีนัยยะสำคัญต่อฐานะการเงินและผลการดำเนินงานของบริษัทให้
  คณะกรรมการตรวจสอบรายงานต่อคณะกรรมการบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร
    

  8. สนับสนุนและติดตามให้บริษัทมีระบบการบริหารความเสี่ยงอย่างมีประสิทธิภาพ

  9
  ปรับปรุงและแก้ไขกฎบัตรคณะกรรมการตรวจสอบและนำเสนอต่อคณะกรรมการบริษัทเพื่อพิจารณาอนุมัติ

(1.4)   คณะกรรมการสรรหาและกำหนดค่าตอบแทน

 คณะกรรมการสรรหาและกำหนดค่าตอบแทน ประกอบด้วยกรรมการอิสระ 3 คน มีรายชื่อดังต่อไปนี้

  ---- ----------------------------- -------------------------------------
       รายชื่อ                         ตำแหน่ง

  1.   นายสมพล    เกียรติไพบูลย์         ประธานกรรมการสรรหาและกำหนดค่าตอบแทน

  2.   ดร.ศิริ    การเจริญดี             กรรมการสรรหาและกำหนดค่าตอบแทน

  3.   ดร.สุวิทย์    เมษินทรีย์            กรรมการสรรหาและกำหนดค่าตอบแทน
  ---- ----------------------------- -------------------------------------

 

ขอบเขตและอำนาจหน้าที่ของคณะกรรมการสรรหาและกำหนดค่าตอบแทน

1.  กำหนดวิธีการและหลักเกณฑ์ในการสรรหากรรมการ

2.    พิจารณากำหนดคุณสมบัติและคัดเลือกบุคคลที่จะดำรงตำแหน่งกรรมการบริษัท
และผู้บริหารระดับสูงตั้งแต่ระดับกรรมการผู้จัดการขึ้นไป

3.    กำหนดหลักเกณฑ์การประเมินผลการปฏิบัติงาน
และพิจารณาค่าตอบแทนผู้บริหารระดับสูงตั้งแต่ระดับรองกรรมการผู้จัดการขึ้นไปและกรรมการบริษัท
โดยนำเสนอต่อคณะกรรมการบริษัทเพื่อพิจารณาอนุมัติหรือนำเสนอความเห็นต่อคณะกรรมการบริษัท
เพื่อนำเสนอที่ประชุมผู้ถือหุ้นเพื่อพิจารณาอนุมัติ (แล้วแต่กรณี)

  4.   จัดทำและรับผิดชอบแผนสืบทอดตำแหน่งงานของบริษัท

  5.    ภารกิจอื่นๆตามที่คณะกรรมการบริษัทมอบหมาย

  

(1.5)   คณะกรรมการบริหารความเสี่ยง

คณะกรรมการบริหารความเสี่ยง ประกอบด้วยผู้บริหาร 5 คน
 มีวัตถุประสงค์เพื่อเพิ่มโอกาสทางธุรกิจให้มากที่สุด และลดโอกาสของความสูญเสียให้เหลือน้อยที่สุด
คณะกรรมการทำหน้าที่ จัดให้มีกระบวนการบริหารความเสี่ยงที่สอดคล้องกับแผนธุรกิจ มีการควบคุม
ติดตามการปฏิบัติตามกระบวนการบริหารความเสี่ยง และทบทวนกระบวนการ
เพื่อปรับปรุงให้มีความเหมาะสมต่อการดำเนินธุรกิจอยู่เสมอ
คณะกรรมการได้สื่อสารให้พนักงานทุกระดับเข้าใจ ถึงจุดหมายร่วมกันในการบริหารความเสี่ยง
มอบหมายความรับผิดชอบและกรอบของการจัดการความเสี่ยงตามระดับของความสำคัญผู้ที่หน้าที่เกี่ยวข้องทุกคน

 

  รายชื่อคณะกรรมการบริหารความเสี่ยง

  1.  นายจารุพจน์          ณีศะนันท์ ประธานกรรมการ

  2.  นายวิสุทธิ               วิทยฐานกรณ์              กรรมการ

  3.  นายวิชิต                 วิทยฐานกรณ์              กรรมการ

  4.  นายสมศักดิ์            ศิวะนาวินทร์               กรรมการ

  5.  นายสุเมธ ดำรงชัยธรรม กรรมการ

  ขอบเขตความรับผิดชอบของคณะกรรมการบริหารความเสี่ยง

1.  จัดทำกรอบบริหารความเสี่ยงที่สอดคล้องกันกับนโยบายและแผนธุรกิจ
    ให้ครอบคลุมความเสี่ยงทั้งหมดที่อาจเกิดขึ้นกับองค์กร

  2.     ประเมิน และวิเคราะห์ถึงปัจจัยความเสี่ยงที่อาจเกิดขึ้นกับองค์กร

  3.      กำหนดกระบวนการบริหารความเสี่ยง ประเมิน ควบคุม ติดตาม
  และพัฒนากระบวนการเพื่อให้มี ประสิทธิภาพสูงสุด
  และเหมาะสมในการจัดการกับความเสี่ยงทุกประเภทที่อาจเกิดขึ้น

4.     สื่อสารและรายงานผลคณะกรรมการบริษัทและผู้ที่เกี่ยวข้อง

  กรรมการอิสระ

คณะกรรมการอิสระ มี 4 คน
มีคุณสมบัติครบถ้วนตามเกณฑ์ของสำนักงานกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย 
ทำหน้าที่ดูแลรักษาประโยชน์ของผู้ถือหุ้นราย
 กรรมการอิสระมีการประชุมกันเองเพื่ออภิปรายเรื่องต่างๆ
ที่เกี่ยวข้องกับการดำเนินธุรกิจของบริษัท รวมทั้งการพัฒนาคุณภาพในการกำกับดูแลกิจการ   

  คุณสมบัติของกรรมการอิสระ

  1.     ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดในบริษัทฯ บริษัทย่อย
  หรือบริษัทที่เกี่ยวข้อง

  2.     ไม่มีความสัมพันธ์กับบริษัทฯ
  และบริษัทที่เกี่ยวข้องในลักษณะที่มีส่วนได้เสียหรือได้ผลประโยชน์ในด้านการเงินหรือการบริหารงานเป็นเป็นเวลาไม่น้อยกว่า
  1 ปี โดยลักษณะความสัมพันธ์ดังกล่าว มีตัวอย่างเช่น

-   มีส่วนร่วมในการบริหารงาน เป็นลูกจ้าง พนักงาน
    ที่ปรึกษาที่รับเงินเดือนประจำหรือผู้มีอำนาจควบคุมของบริษัทฯหรือบริษัทย่อย
    หรือเป็นบุคคลที่อาจมีความขัดแย้งทางผลประโยชน์

-   มีความสัมพันธ์ทางธุรกิจ
    มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานของบริษัทฯ
    บริษัทย่อย หรือบริษัทที่เกี่ยวข้อง ในลักษณะที่จะทำให้ขาดความเป็นอิสระ

-   เป็นผู้ให้บริการทางวิชาชีพ เช่น เป็นผู้สอบบัญชี ที่ปรึกษากฎหมาย
    ที่ปรึกษาทางการเงินหรือผู้ประเมินราคาทรัพย์สิน

-   เป็นญาติสนิทกับผู้บริหาร ผู้ถือหุ้นรายใหญ่ของบริษัทฯ บริษัทย่อย หรือบริษัทที่เกี่ยวข้อง
    หรือเป็นผู้ที่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการหรือผู้ถือหุ้นรายใหญ่

 

  เลขานุการบริษัท

บริษัทแต่งตั้งให้ นางสาวพรรณวดี ระติสุนทร เป็นเลขานุการบริษัท ทำหน้าที่ที่สำคัญดังต่อไปนี้

  1.  ให้คำแนะนำเกี่ยวกับกฎเกณฑ์ ระเบียบต่างๆ รวมทั้งหลักการกำกับดูแลกิจการที่ดี
  และจรรยาบรรณที่ กรรมการพึงปฏิบัติ

  2.   ดำเนินการจัดปฐมนิเทศ เตรียมเอกสาร
  และแนะนำข้อมูลที่สำคัญเกี่ยวกับบริษัทให้กับกรรมการ ใหม่

  3.   รับผิดชอบในการจัดการประชุมกรรมการ

  4.   รับผิดชอบในการดำเนินการจัดประชุมผู้ถือหุ้น

  5.   ติดตามให้มีการปฏิบัติ และดำเนินการตามมติที่ประชุมคณะกรรมการ และที่ประชุมผู้ถือหุ้น

  6.   เก็บรักษาข้อมูล และเอกสารสำคัญของบริษัท เช่น ทะเบียนกรรมการ
  หนังสือนัดประชุมและรายงานการประชุมของคณะกรรมการ และประชุมอื่นๆ ของบริษัท
  รวมทั้งรายงานการมีส่วนได้เสียของกรรมการและผู้บริหาร เป็นต้น

 

2.      การสรรหากรรมการ กรรมการอิสระ และผู้บริหาร

  คณะกรรมการสรรหาและกำหนดค่าตอบแทน ทำหน้าที่คัดเลือกบุคคลที่จะเข้ามาเป็น
กรรมการบริษัท และผู้บริหารระดับสูง โดยจะพิจารณาคัดเลือกตามเกณฑ์ที่บริษัทกำหนด
พร้อมด้วยประสบการณ์ ความสามารถเฉพาะด้านที่เป็นประโยชน์ต่อบริษัท การอุทิศเวลา
ความพยายามในการปฏิบัติงาน   และอุปนิสัย เพื่อนำเสนอต่อที่ประชุมคณะกรรมการบริษัท 
และที่ประชุมผู้ถือหุ้นเพื่ออนุมัติแล้วแต่กรณี

 
บริษัทเปิดโอกาสให้ผู้ถือหุ้นรายย่อยเสนอรายชื่อบุคคลที่มีคุณสมบัติตามกฎหมายว่าด้วยหลักทรัพย์และตลาดหลักทรัพย์
และตามเกณฑ์ที่บริษัทกำหนด เพื่อเข้ารับการคัดเลือกเป็นกรรมการบริษัท
โดยประกาศเชิญชวนผ่านเว็บไซท์ของบริษัทให้ผู้ถือหุ้นเสนอรายชื่อและประวัติบุคคลเข้ามายังบริษัท
เพื่อให้คณะกรรมการสรรหาและกำหนดค่าตอบแทนพิจารณา และนำเสนอให้ที่ประชุมคณะกรรมการ
เพื่อให้ที่ประชุมผู้ถือหุ้นอนุมัติแล้วแต่กรณี

การแต่งตั้งกรรมการ

ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับจำนวนหนึ่งในสาม
ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้        

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1.  เลือกตั้งบุคคลคนเดียว
หรือหลายคนเป็นกรรมการได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

คณะกรรมการมีอำนาจเลือกตั้งกรรมการหรือผู้บริหารระดับสูงจำนวนหนึ่งเป็นกรรมการบริหาร
พร้อมทั้งมอบอำนาจและกำหนดขอบเขตอำนาจในการอนุมัติและสั่งการให้แก่คณะกรรมการบริหาร
เพื่อให้การบริหารกิจการบริษัทดำเนินไปตามนโยบายและวัตถุประสงค์ของบริษัท 

คณะกรรมการบริหารมีอำนาจแต่งตั้งบุคคลตามจำนวนที่จำเป็นและเห็นสมควรให้เป็นพนักงานบริษัท
เพื่อปฏิบัติหน้าที่ทุกตำแหน่งพร้อมทั้งกำหนดขอบเขตอำนาจตลอดทั้งอัตราเงินเดือน

3.         ค่าตอบแทนผู้บริหาร

ค่าตอบแทนที่เป็นตัวเงิน

(1) ค่าตอบแทนกรรมการรวม 14 ราย เท่ากับ 14 ล้านบาท
    โดยเป็นค่าตอบแทนในรูปของเบี้ยประชุม เงินรางวัล และ เป็นค่าตอบแทนกรรมการตรวจสอบ

  รายละเอียดเบี้ยประชุมจำนวน 350,000 บาท เงินรางวัลกรรมการจำนวน 12,500,000 บาท
  และค่าตอบแทนกรรมการตรวจสอบจำนวน 1,150,000 บาท ประจำปี 2553 มีดังนี้

+----------------------------+--------+---------+---------+---------+
|                            | เบ     | เ       | ค       | ร       |
|                            | ี้ยประชุม | งินรางวัล | ่าตอบแทน | วมเงินรับ |
|                            |        |         | กรรมการ |         |
|                            |        |         | ตรวจสอบ |         |
+----------------------------+--------+---------+---------+---------+
| 1.  นายสมพล เกียรติไพบูลย์     | 50,000 | 1,      | 300,000 | 1,      |
|                            |        | 209,680 |         | 559,680 |
+----------------------------+--------+---------+---------+---------+
| 2.  ดร.ศิริ การเจริญดี         | 50,000 | 1,      | 350,000 | 1,      |
|                            |        | 209,680 |         | 609,680 |
+----------------------------+--------+---------+---------+---------+
| 3.  ดร.สุวิทย์ เมษินทรีย์        | 50,000 | 1,      | 300,000 | 1,      |
|                            |        | 209,680 |         | 559,680 |
+----------------------------+--------+---------+---------+---------+
| 4.  ดร.ชัยพัฒน์ สหัสกุล         | 50,000 | 806,440 | 200,000 | 1,      |
|     (พ.ค.-ธ.ค.53)          |        |         |         | 056,440 |
+----------------------------+--------+---------+---------+---------+
| 5.  นางสาวสุดารัตน์ วิทยฐานกรณ์ | -      | 1,      | -       | 1,      |
|                            |        | 209,680 |         | 209,680 |
+----------------------------+--------+---------+---------+---------+
| 6.  นายจารุพจน์ ณีศะนันท์       | -      | 1,      | -       | 1,      |
|                            |        | 209,680 |         | 209,680 |
+----------------------------+--------+---------+---------+---------+
| 7.  นายวิชิต วิทยฐานกรณ์       | -      | 1,      | -       | 1,      |
|                            |        | 209,680 |         | 209,680 |
+----------------------------+--------+---------+---------+---------+
| 8.  นายสมศักดิ์ ศิวะนาวินทร์     | -      | 1,      | -       | 1,      |
|                            |        | 209,680 |         | 209,680 |
+----------------------------+--------+---------+---------+---------+
| 9.  นางปัทมา ตั้งพิรุฬห์ธรรม     | 50,000 | 604,840 | -       | 654,840 |
+----------------------------+--------+---------+---------+---------+
| 10. นางรัตนา จันทร์พิทักษ์       | 50,000 | 604,840 | -       | 654,840 |
+----------------------------+--------+---------+---------+---------+
| 11. นายวิชัย วิทยฐานกรณ์       | 50,000 | 604,840 | -       | 654,840 |
+----------------------------+--------+---------+---------+---------+
| 12. นางสาวอรัญญา วิทยฐานกรณ์  | -      | 403,220 | -       | 403,220 |
|     (พ.ค.-ธ.ค.53)          |        |         |         |         |
+----------------------------+--------+---------+---------+---------+
| 13. นายชัยยงค์ วิทยฐานกรณ์     | -      | 201,610 | -       | 201,610 |
|     (ม.ค.- เม.ย.53)        |        |         |         |         |
+----------------------------+--------+---------+---------+---------+
| 14. นายวิสุทธิ วิทยฐานกรณ์      | -      | 806,450 | -       | 806,450 |
|     (ม.ค.-เม.ย.53)         |        |         |         |         |
+----------------------------+--------+---------+---------+---------+
| รวม                        | 3      | 12,     | 1,      | 14,     |
|                            | 50,000 | 500,000 | 150,000 | 000,000 |
+----------------------------+--------+---------+---------+---------+

(2) ค่าตอบแทนกรรมการบริหารและผู้บริหารรวม 15 ราย เท่ากับ 61.58 ล้านบาท ในปี 2553
    โดยเป็นค่าตอบแทนในรูปของเงินเดือนและโบนัส

4.         นโยบายการกำกับดูแลกิจการ

  บริษัทได้กำหนดนโยบายกำกับดูแลกิจการที่ดี เพื่อให้พนักงานยึดถือเป็นแนวปฏิบัติในการทำงาน
บริษัทได้พัฒนาระบบการทำงานต่างๆเพื่อให้สอดคล้องกับหลักการกำกับดูแลกิจการ
และมีการทบทวนนโยบายการกำกับดูแลกิจการที่ดี
ทุกปีเพื่อให้มีความทันสมัยและเป็นไปตามหลักปฏิบัติที่เป็นสากล
 ทั้งนี้เพื่อให้เกิดประสิทธิภาพในการดำเนินธุรกิจของบริษัท
และผลประโยชน์สูงสุดแก่ผู้ถือหุ้นในระยะยาว

ในปีที่ผ่านมา บริษัทปฏิบัติตามนโยบายกำกับกิจการในเรื่องต่างๆ ดังต่อไปนี้

  4.1 สิทธิของผู้ถือหุ้น

บริษัทรักษาสิทธิของผู้ถือหุ้นอย่างเคร่งครัด โดยเฉพาะอย่างยิ่งสิทธิพื้นฐาน ได้แก่
สิทธิในการเป็นเจ้าของ ได้แก่การซื้อขายและการโอนหุ้น  สิทธิในการมีส่วนแบ่งในกำไรของกิจการ
สิทธิในการเลือกตั้งและถอดถอนกรรมการ สิทธิในการเข้าร่วมประชุม
และการใช้สิทธิออกเสียงลงคะแนนในที่ประชุมผู้ถือหุ้น   รวมทั้งการได้รับข่าวสารอย่างเพียงพอ
ละเว้นการกระทำใด ๆ ที่เป็นการจำกัดและลิดรอนสิทธิของผู้ถือหุ้น

ในปี 2553 บริษัทได้กำหนดนโยบายเกี่ยวกับการรักษาสิทธิของผู้ถือหุ้น
และได้ปฏิบัติตามนโยบายดังต่อไปนี้

1.  สิทธิในการเป็นเจ้าของ

บริษัทมอบหมายให้ บริษัท ศูนย์รับฝากหลักทรัพย์ (ประเทศไทย) จำกัด
เป็นนายทะเบียนหลักทรัพย์ของบริษัท โดยทำหน้าที่จัดเก็บและดูแลข้อมูล
รวมทั้งการให้การบริการเกี่ยวกับการโอนหลักทรัพย์ สิทธิประโยชน์ต่างๆ
รวมทั้งการแก้ไขข้อมูลเกี่ยวกับผู้ถือหลักทรัพย์

2.  สิทธิในการมีส่วนแบ่งกำไร

ผู้ถือหุ้นมีสิทธิในส่วนแบ่งกำไรในฐานะเป็นเจ้าของกิจการ
ซึ่งบริษัทได้จ่ายเงินปันผลให้ผู้ถือหุ้นตามผลประกอบการของบริษัทมาโดยตลอด
ซึ่งบริษัทมีนโยบายการจ่ายเงินปันผลไม่น้อยกว่าร้อยละ 60 ของกำไรสุทธิ ปี 2553
บริษัทได้จ่ายเงินปันผลระหว่างกาล 0.60 บาท ต่อหุ้น ไปเมื่อ วันที่ 1 ตุลาคม 2553

3.  สิทธิในการรับข้อมูลข่าวสาร

บริษัทจัดให้ผู้ถือหุ้นได้รับข้อมูลข่าวสารของบริษัทอย่างถูกต้อง ครบถ้วน เพียงพอ ชัดเจน
และโปร่งใส โดยเฉพาะอย่างยิ่งข้อมูลที่เกี่ยวข้องกับการตัดสินใจที่มีผลกระทบต่อบริษัท
ดังนั้นบริษัทจึงได้ดำเนินการจัดให้ผู้ถือหุ้นสามารถเข้าถึงข้อมูลของบริษัทได้ตามช่องทางที่ กฎหมาย
และตลาดหลักทรัพย์กำหนด คือระบบ ELSID หนังสือพิมพ์
และช่องทางอื่นนอกเหนือจากตลาดหลักทรัพย์กำหนด ได้แก่ เว็บไซท์ของบริษัท
การจัดประชุมสำหรับนักวิเคราะห์หลักทรัพย์และนักลงทุนสถาบัน การจัดประชุมสำหรับนักลงทุนทั่วไป
การจัดให้มีการเยี่ยมชมกิจการ เป็นต้น และผู้ถือหุ้นและผู้ที่สนใจ
สามารถสอบถามข้อมูลได้ที่แผนกกำกับการปฏิบัติงานและ ฝ่ายบัญชีและการเงิน ทั้งนี้
รวมถึงการส่งข้อมูลสำหรับการเข้าร่วมประชุมผู้ถือหุ้นด้วย

4 สิทธิในการเข้าร่วมประชุม

บริษัทเคารพสิทธิของผู้ถือหุ้นในฐานะเจ้าของกิจการ ดังนั้นเพื่อให้ผู้ถือหุ้นใช้สิทธิของตน
บริษัทจึงส่งเสริมให้ผู้ถือหุ้นเข้าร่วมประชุมผู้ถือหุ้นเพื่อรับรู้การดำเนินของบริษัท
และมีร่วมในการตัดสินใจในเรื่องที่มีผลกระทบต่อบริษัท
บริษัทมีนโยบายอำนวยความสะดวกให้การประชุมผู้ถือหุ้นเป็นไปด้วยความเรียบร้อยและ
มีความสะดวกกับผู้ถือหุ้นที่เข้าร่วมใช้สิทธิของตน

บริษัทมีนโยบายในการดำเนินการเกี่ยวกับการประชุมผู้ถือหุ้นดังต่อไปนี้

1.  บริษัทจัดประชุมผู้ถือหุ้น ที่ผู้ถือหุ้นสามารถเข้าประชุมได้ด้วยความสะดวก ทั้งวัน เวลา
    และสถานที่

2.  บริษัทจัดให้ผู้ถือหุ้นมีข้อมูลที่เพียงพอในการตัดสินใจ และทันเวลา
    และเผยแพร่ข้อมูลที่ใช้ในการประชุมในเว็บไซท์ของบริษัทก่อนการประชุมล่วงหน้า 30 วัน
    ทุกครั้ง และส่งจดหมายเชิญประชุมให้ผู้ถือหุ้นล่วงหน้าก่อนวันประชุมไม่น้อยกว่า 7 วัน
    ตามกฎหมายกำหนด

3.  บริษัทไม่ทำการใดๆที่เป็นการจำกัดสิทธิของผู้ถือหุ้น
    ผู้ถือหุ้นสามารถเข้าร่วมประชุมได้ตลอดระยะเวลาการประชุม
    ไม่จำกัดสิทธิผู้ถือหุ้นที่มาสายและผู้ถือหุ้นมีสิทธิออกเสียงในวาระที่ตนเองเข้าร่วม

4.  ผู้ถือหุ้น มีสิทธิซักถามและ แสดงความคิดเห็นต่อที่ประชุมในเรื่องเกี่ยวกับบริษัท
    โดยบริษัทจัดสรรเวลาที่เหมาะสมสำหรับการแสดงความคิดเห็นและตอบข้อซักถาม

5.  บริษัทไม่เพิ่มวาระการประชุม หรือเปลี่ยนแปลงข้อมูลสำคัญโดยไม่แจ้งให้ทราบล่วงหน้า

6.  ประธานที่ประชุมจะแจ้งให้ที่ประชุมทราบชัดเจนถึงกฎเกณฑ์ที่ใช้ในการประชุม

7.  กรรมการบริษัททุกคน คณะอนุกรรมการทุกคณะ และผู้บริหารทุกคน
    จะเข้าร่วมประชุมผู้ถือหุ้นทุกครั้ง ทั้งเพื่อตอบข้อซักถามและรับฟังความคิดเห็นของผู้ถือหุ้น
    หากมีความจำเป็น หรือติดภารกิจอื่นที่สำคัญ จะส่งใบลาล่วงหน้าก่อนวันประชุม

8.  ผู้ถือหุ้นลงมีสิทธิออกคะแนนเสียงแยกตามวาระ บริษัทใช้บัตรลงคะแนนในแต่ละวาระ
    ในวาระเลือกตั้งกรรมการ ผู้ถือหุ้นลงคะแนนเสียงเป็นรายบุคคล
    และลงมติด้วยระบบการนับคะแนนเสียงที่มีประสิทธิภาพ โปร่งใส และแม่นยำ
    ประมวลผลได้ทันที ด้วยระบบคอมพิวเตอร์ และบาร์โคด

ปีที่ผ่านมา บริษัทได้ดำเนินการเกี่ยวกับการจัดประชุมผู้ถือหุ้นเพื่อให้ผู้ถือหุ้นมาใช้สิทธิของตนดังต่อไปนี้

   

  การจัดประชุมผู้ถือหุ้น

  ในปี 2553 บริษัทจัดประชุมสามัญผู้ถือหุ้นเมื่อวันที่  28 เมษายน 2553 ตั้งแต่เวลา 10.00
  น.ถึง เวลา 12.00 น. ณ ชั้น 3 อาคารน้ำมันพืชไทยเลขที่  149 ถนนรัชดาภิเษก
  (ท่าพระ-ตากสิน)  บุคคโล ธนบุรี กรุงเทพมหานคร
  ซึ่งเป็นสถานที่ที่สะดวกต่อการเข้าร่วมประชุมในเวลาที่เหมาะสม มีผู้ถือหุ้นเข้าร่วมประชุมทั้งหมด
  652 คน เป็นผู้เข้าประชุมด้วยตนเองจำนวน 278 คน และมอบฉันทะให้ผู้อื่นเข้าประชุมแทน 374
  คน คิดเป็นหุ้นทั้งหมด 506,954,680 ร้อยละ 72.72 ของหุ้นทั้งหมด

  การส่งหนังสือเชิญประชุม

   
  บริษัทจัดส่งหนังสือเชิญประชุมผู้ถือหุ้นให้แก่ผู้ถือหุ้นทุกคนล่วงหน้าโดยมอบให้บริษัทศูนย์รับฝากหลักทรัพย์
  (ประเทศไทย) จำกัด ซึ่งเป็นนายทะเบียนหุ้นของบริษัท
  เป็นผู้จัดส่งหนังสือเชิญประชุมให้แก่ผู้ถือหุ้นก่อนวันประชุมไม่น้อยกว่า 14 วัน
  พร้อมทั้งข้อมูลประกอบวาระการประชุมอย่างละเอียด
  ในแต่ละวาระจะมีความเห็นของกรรมการประกอบ
  รวมทั้งเหตุผลและความจำเป็นและผลกระทบที่จะเกิดขึ้น และได้ประกาศลงหนังสือเชิญประชุมและวาระการประชุมในหนังสือพิมพ์ติดต่อกัน
  3 วัน พร้อมทั้งประกาศเชิญประชุมผ่าน Website ของบริษัท ในวันที่ 27 มีนาคม 2553
  เป็นการล่วงหน้า ก่อนการประชุม 30 วัน
  เพื่อเป็นข้อมูลสำหรับผู้ถือหุ้นในการประกอบการพิจารณาลงคะแนน
    พร้อมทั้งให้รายละเอียดของเจ้าหน้าที่บริษัท
  ไว้สำหรับผู้ถือหุ้นที่ต้องการสอบถามข้อสงสัยก่อนการประชุม

  บริษัทได้ใช้ระบบการลงทะเบียนและนับคะแนนด้วยระบบบาร์โค้ด
   เพื่อให้การเข้าร่วมประชุมและการนับคะแนนเป็นไปอย่างโปร่งใสตามข้อกำหนดของตลาดหลักทรัพย์

  บริษัทได้เปิดโอกาสให้ผู้ถือหุ้นเสนอระเบียบวาระการประชุมสามัญผู้ถือหุ้นประจำปี
  และบุคคลที่มีคุณสมบัติเหมาะสมเพื่อรับการพิจารณาเลือกตั้งเป็นกรรมการบริษัท
  สำหรับการประชุมสามัญผู้ถือหุ้น ปี 2554 บริษัทได้ทำหลักเกณฑ์และวิธีการเผยแพร่บนเว็บไซท์
  ของบริษัท
  รวมถึงการเปิดโอกาสให้ผู้ถือหุ้นส่งคำถามที่ต้องการให้ตอบในที่ประชุมผู้ถือหุ้นล่วงหน้าผ่านทางเว็บไซด์ของบริษัท
  เช่นเดียวกัน

  การดำเนินการประชุม

  ก่อนดำเนินการประชุม
  ประธานในที่ประชุมได้ชี้แจงให้ผู้เข้าร่วมประชุมทราบถึงวิธีการออกเสียงลงคะแนนและวิธีนับคะแนน 
  โดยกำหนดให้ผู้ถือหุ้นลงคะแนนเสียงตามลำดับวาระ ประธานจะเป็นผู้ดำเนินรายการประชุม
  มีการนำเสนอข้อมูลตามระเบียบวาระ ผู้ถือหุ้นลงคะแนนเสียงและประมวลผล

  สำหรับวาระเลือกตั้งกรรมการ ที่ประชุมจะดำเนินการให้มีการลงคะแนนเสียงเป็นรายบุคคล
  ในการประชุมทุกครั้ง
  เลขานุการบริษัทจะบันทึกรายงานการประชุมแล้วเสร็จภายในวันประชุม และมีระบบการจัดเก็บอย่างดีที่ผู้ถือหุ้นสามารถตรวจสอบได้ 

  ในการประชุมผู้ถือหุ้นของบริษัทในปีที่ผ่านมา คณะกรรมการเข้าร่วมประชุมครบทุกท่าน
  รวมทั้งผู้บริหารระดับสูงซึ่งได้แก่ ประธานคณะกรรมการบริษัท ประธานกรรมการบริหาร
  กรรมการผู้จัดการ กรรมการผู้จัดการทั่วไป
  และผู้บริหารทุกท่านที่มีความรับผิดชอบในส่วนงานต่างๆ รวมถึงคณะอนุกรรมการ คือ
  คณะกรรมการตรวจสอบ คณะกรรมการสรรหาและกำหนดค่าตอบแทน
  คณะกรรมการบริหารความเสี่ยง เพื่อแถลงข้อมูลการดำเนินงานและตอบข้อซักถามของผู้ถือหุ้น
  โดยเปิดโอกาสให้ผู้ถือหุ้นที่มีข้อสงสัยในประเด็นต่างๆ สอบถามข้อมูล
  รวมทั้งการเสนอแนะอย่างเสรีโดยไม่มีการจำกัดเวลา

4.2 ความเท่าเทียมกันของผู้ถือหุ้น

บริษัทยึดหลักการในการปฏิบัติต่อผู้ถือหุ้นอย่างเท่าเทียมกัน โดยไม่เลือกว่าเป็นผู้ถือหุ้นรายใหญ่
หรือผู้ถือหุ้นรายเล็ก ชาวไทย หรือต่างชาติ และมีการกำกับดูแลให้มีการปฏิบัติตามหลักการดังกล่าว
ทั้งนี้เพื่อรักษาสิทธิและปกป้องผลประโยชน์ของผู้ถือหุ้นทุกรายอย่างเท่าเทียมกัน

ในปีที่ผ่านมา บริษัท ได้ดำเนินการปฏิบัติในเรื่องความเท่าเทียมกันของผู้ถือหุ้นดังต่อไปนี้

-   สำหรับการประชุมสามัญผู้ถือหุ้น ปี 2553 บริษัทได้เปิดโอกาสให้ผู้ถือหุ้นเสนอวาระ
    และเสนอชื่อบุคคลที่เป็นกรรมการผ่านทางเว็บไซท์ของบริษัท ปรากฏว่า
    ไม่มีผู้ถือหุ้นรายใดเสนอวาระ และเสนอกรรมการเข้ามา
    ซึ่งบริษัทได้แจ้งผลให้ที่ประชุมสามัญผู้ถือหุ้นรับทราบ

  ในปีนี้ บริษัทประกาศให้ผู้ถือหุ้นเสนอวาระและเสนอชื่อบุคคลเพื่อเป็นกรรมการล่วงหน้า
  พร้อมทั้งเกณฑ์ในการพิจารณา ผ่านทางเว็บไซท์ของบริษัท ตั้งแต่วันที่ 19 เดือนพฤศจิกายน 2553
  – วันที่ 31 มกราคม 2554 และ แจ้งให้ผู้ถือหุ้นทราบผ่านทางระบบ ELSID ของตลาดหลักทรัพย์
  ซึ่งบริษัทจะแจ้งผลให้ทราบในที่ประชุมสามัญผู้ถือหุ้นต่อไป

-   ในการประชุมสามัญผู้ถือหุ้น ครั้งที่ 1/2553
    บริษัทไม่มีการเพิ่มวาระในที่ประชุมโดยไม่แจ้งให้ทราบล่วงหน้า

-   บริษัทได้เปิดเผยข้อมูลให้ผู้ถือหุ้นทราบอย่างเพียงพอ ชัดเจน   และทันเวลา   
    ทั้งนี้เพื่อรักษาสิทธิและผลประโยชน์ของผู้ถือหุ้นในการพิจารณาวาระการประชุมอย่างเท่าเทียมกัน

  บริษัทอำนวยความสะดวกให้แก่ผู้ถือหุ้นที่ไม่สามารถเข้าประชุมด้วยตนเอง
  สามารถใช้สิทธิออกเสียงโดยมอบฉันทะให้ผู้อื่นมาประชุมและออกเสียงลงมติแทน 
  โดยเลือกที่จะมอบฉันทะให้บุคคลใดบุคคลหนึ่ง หรือกรรมการอิสระเข้าประชุมแทน 
  และส่งหนังสือมอบฉันทะมาให้บริษัทก่อนล่วงหน้า

  ในการประชุมสามัญผู้ถือหุ้นที่ผ่านมา บริษัทเสนอชื่อกรรมการอิสระสามท่าน
  เป็นผู้รับมอบฉันทะในการออกเสียงแทนและได้จัดให้มีการจดบันทึกรายงานการประชุมไว้อย่างครบถ้วนสมบูรณ์

-   ในการประชุมผู้ถือหุ้น บริษัทใช้บัตรลงคะแนนเสียงสำหรับทุกวาระ
    โดยเฉพาะวาระการแต่งตั้งกรรมการ จะมีการลงคะแนนเสียงเป็นรายบุคคล
    บริษัทมีการบันทึกการลงคะแนน กรณีมีผู้เห็นด้วย ไม่เห็นด้วย และงดออกเสียงไว้
    ในรายงานการประชุม การนับคะแนนจะนับเมื่อสิ้นสุดของแต่ละวาระ
    โดยใช้ระบบคอมพิวเตอร์ประมวลผล
    การนับคะแนนนั้นเพื่อให้เกิดความโปร่งใสตามหลักธรรมภิบาล
    ผู้ที่นับคะแนนจะไม่เป็นผู้เกี่ยวข้องกับบริษัทโดยตรง
    และเก็บไว้เป็นหลักฐานเพื่อจะได้ตรวจสอบได้

-   ผู้ถือหุ้นสามารถเข้าถึงข้อมูลที่จำเป็นของบริษัทได้
    บริษัทเปิดเผยข้อมูลที่สำคัญตามข้อกำหนดของคณะกรรมการหลักทรัพย์และตลาดหลักทรัพย์ และ
    ตลาดหลักทรัพย์แห่งประเทศไทย ให้ผู้ถือหุ้นทราบผ่านระบบ ELSID ของตลาดหลักทรัพย์
    และผ่านทางเว็บไซต์ของบริษัท
    รวมทั้งสามารถติดต่อขอข้อมูลได้จากหน่วยงานที่รับผิดชอบของบริษัท
    คือแผนกกำกับการปฏิบัติงานที่ อีเมล์ แอดเดรส monthip@tvothai.com

       การใช้ข้อมูลภายใน        

            บริษัทกำหนดให้ผู้บริหารรายงานคณะกรรมการบริษัท
ทันทีที่มีการเปลี่ยนแปลงการถือครองหลักทรัพย์ของบริษัท โดยจัดทำรายงานส่งเลขานุการบริษัท
และเลขานุการบริษัทจะนำเสนอต่อที่ประชุมคณะกรรมการบริษัททุกครั้งที่มีการประชุม
และกำหนดให้รายงานต่อสำนักงานคณะกรรมการกำกับหลักทรัพย์ และตลาดหลักทรัพย์ ตามมาตรา
59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 นอกจากนี้เลขานุการบริษัท
ทำหน้าที่แจ้งกรรมการให้ปฏิบัติตามข้อกำหนดดังกล่าว
เพื่อเป็นการกำกับให้ผู้บริหารและผู้ที่เกี่ยวข้องทราบถึงหน้าที่ที่ควรปฏิบัติในการรักษาข้อมูลภายใน
และป้องกันการใช้ข้อมูลภายใน รวมทั้งบทลงโทษตามพระราชบัญญัติฉบับดังกล่าว

        ความขัดแย้งทางผลประโยชน์

บริษัทได้กำหนดนโยบายชัดเจนในเรื่อง การทำธุรกรรมระหว่างบริษัทและบริษัทย่อย
นโยบายในการพิจารณาอนุมัติทำรายการ
เป็นไปตามหลักเกณฑ์ของคณะกรรมการกำกับหลักทรัพย์และตลาดหลักทรัพย์
 โดยยึดถือนโยบายให้ทุกรายการเป็นไปตามเงื่อนไขธุรกิจปกติ
คำนึงถึงผลประโยชน์สูงสุดของบริษัทเป็นสำคัญ คณะกรรมการตรวจสอบ
เป็นผู้พิจารณารายการที่อาจมีความขัดแย้งทางผลประโยชน์ รายการระหว่างกัน
และรายการที่เกี่ยวโยงกัน   ให้เป็นไปตามนโยบายดังกล่าว
และได้เปิดเผยรายละเอียดให้ผู้ถือหุ้นทราบไว้ในรายงานประจำปี และแบบ 56-1 ทุกครั้ง
แต่อย่างไรก็ตาม บริษัทมีนโยบายหลีกเลี่ยงไม่ให้รายการที่อาจมีความขัดแย้งทางผลประโยชน์เกิดขึ้น

        การเปิดเผยการมีส่วนได้เสียของกรรมการ

บริษัทกำหนดแนวปฏิบัติเรื่องการมีส่วนได้เสียของกรรมการและผู้บริหารดังนี้

  (1)       ให้กรรมการและผู้บริหารจัดทำรายงานการมีส่วนได้เสียของตนเอง
  ให้คณะกรรมการบริษัททราบ ภายใน 30 วันหลังจากวันที่ได้รับตำแหน่ง และ 14
  วันนับจากวันที่มีการเปลี่ยนแปลง และ ปรับปรุงรายงานทุกปี เพื่อให้ข้อมูลเป็นปัจจุบัน

  (2)        กำหนดให้
  กรรมการและผู้บริหารรายงานการเปลี่ยนแปลงการถือครองหลักทรัพย์ของบริษัท
  ให้ที่ประชุมคณะกรรมการบริษัททราบทุกครั้ง

  (3)         ในการพิจารณาระเบียบวาระต่างๆของการประชุม
  กรรมการที่มีส่วนได้เสียในเรื่องที่พิจารณาไม่มีสิทธิออกเสียง
  และต้องไม่อยู่ในที่ประชุมในวาระดังกล่าว

4.3 บทบาทผู้มีส่วนได้เสีย

เพื่อให้การดำเนินธุรกิจของบริษัท สอดคล้องต่อความต้องการ
และตอบสนองผลประโยชน์ที่เป็นธรรมให้กับผู้มีส่วนได้เสียทุกฝ่าย
บริษัทมีนโยบายที่คำนึงถึงสิทธิและความสำคัญในการปฏิบัติต่อผู้มีส่วนได้เสียทุกกลุ่มอย่างชัดเจน
และได้ดำเนินกิจการภายใต้นโยบายดังกล่าว และยึดถือเป็นหลักในการปฏิบัติดังต่อไปนี้

ลูกค้า   ปรัชญาของ บริษัท คือ เราจะผลิตสินค้าที่ดีขึ้นเพื่อผู้บริโภค คือ สิ่งที่สะท้อน
ความมุ่งมั่นของบริษัทในการผลิตสินค้าที่มีคุณภาพสูง ดังนั้น ภายใต้ปรัชญาดังกล่าว
บริษัทจึงมีกระบวนการที่เข้มงวดในเรื่องมาตรฐานคุณภาพของสินค้าทุกตัว
ตั้งแต่กระบวนการจัดซื้อวัตถุดิบในการผลิต จนถึงผู้บริโภค
รวมถึงการค้นคว้าวิจัยและพัฒนาผลิตภัณฑ์เพื่อคุณภาพที่ดีขึ้นอยู่ตลอดเวลา
ควบคู่ไปกับการปฏิบัติตามกฎหมายที่เกี่ยวข้องอย่างเคร่งครัด

ปัจจุบันบริษัท ได้รับการรับรองคุณภาพในการผลิตจากมาตรฐานสากล ได้แก่ GMP, HACCP, ISO
9001: 2008, ISO 14001 และ ISO 17025 

 พนักงาน  บริษัท มีนโยบายในการพัฒนาบุคลากรทุกระดับ เพื่อพัฒนาขีดความสามารถ ความรู้
ความเชี่ยวชาญ เพื่อความก้าวหน้าในสาขาอาชีพ และจัดสภาพแวดล้อมในการทำงานที่ถูกสุขภาวะ
มีมาตรฐานความปลอดภัยสูง เป็นไปตามกฎหมายกำหนด
มีสวัสดิการและผลตอบแทนในการทำงานที่ดีให้กับพนักงานทุกคน

ตลอดเวลาที่ผ่านมาบริษัทไม่มีกรณีพิพาทแรงงาน

 คู่ค้า  บริษัทฯ มีนโนบายปฏิบัติต่อคู่ค้าอย่างสุจริต และปฏิบัติตามเงื่อนไขสัญญาและกฎหมายต่างๆ
อย่างเคร่งครัด โดยคำนึงถึงผลประโยชน์ที่ถูกต้องและเป็นธรรมบนพื้นฐานของการเกื้อกูล
การไม่เอารัดเอาเปรียบ และรักษาความสัมพันธ์ที่ดีต่อกัน

 

คู่แข่งทางการค้า
บริษัทกำหนดเป็นนโยบายและการปฏิบัติต่อคู่แข่งทางการค้าไว้ในคู่มือจริยธรรมธุรกิจ
ที่จะปฏิบัติต่อคู่แข่งทางการค้าให้สอดคล้องกับหลักสากล
ภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้า
ไม่ละเมิดความลับหรือล่วงรู้ความลับทางการค้าของคู่แข่งด้วยวิธีฉ้อฉล
บริษัทปฏิบัติตามที่กำหนดในจริยธรรมธุรกิจอย่างเคร่งครัด ในปีที่ผ่านมา บริษัทไม่มีข้อพิพาทใด ๆ
ในเรื่องที่เกี่ยวกับคู่แข่งทางการค้า

เจ้าหนี้     บริษัทฯ ปฏิบัติตามสัญญาและเงื่อนไขที่มีต่อเจ้าหนี้อย่างเคร่งครัด

ผู้ถือหุ้น        บริษัท
มุ่งมั่นในการดำเนินธุรกิจเพื่อเพิ่มมูลค่าเพิ่มทางเศรษฐกิจให้กิจการและผลตอบแทนที่ดีต่อผู้ถือหุ้น

สังคมและชุมชน     บริษัท มีนโยบายดำเนินธุรกิจควบคู่ไปกับการรับผิดชอบต่อสังคม ดังนั้น
กระบวนการในการดำเนินกิจการ ทั้งการผลิต และอื่นๆ จึงสอดคล้องกับนโยบายดังกล่าว
ตั้งแต่การใช้กระบวนการผลิตที่ลดผลกระทบต่อสิ่งแวดล้อม  
เช่นการควบคุมขั้นตอนในการผลิตที่ไม่ให้เกิดของเสีย เป็นต้น ในขณะเดียวกัน
บริษัทมีคณะกรรมการวิเคราะห์ปัจจัยความเสี่ยงที่อาจเกิดขึ้นกับองค์กรและชุมชนที่โรงงานตั้งอยู่
รวมทั้งส่วนอื่นๆ ของสังคม
โดยคณะกรรมการบริหารความเสี่ยงเป็นผู้ทำหน้าที่ประเมินและรายงานตรงต่อคณะกรรมการบริษัท
รวมทั้งการจัดให้มีมาตรการ ป้องกันและแก้ไขในเรื่องดังกล่าว

ในส่วนของชุมชน เพื่อพัฒนาชุมชน และสังคมให้มีความเป็นอยู่ที่ดี
บริษัทมีนโยบายรับคนในพื้นที่ที่บริษัทตั้งโรงงานเข้าเป็นพนักงาน ได้ริเริ่มและร่วมโครงการต่างๆ
ที่เป็นประโยชน์ต่อชุมชนโดยรวม สำหรับโครงการและกิจกรรมต่างๆ ที่บริษัทได้ทำร่วมกันกับชุมชนนั้น
บริษัทรายงานไว้ในหัวข้อความรับผิดชอบต่อสังคม

ในปีนี้ บริษัท ได้รับการรับรอง เครื่องหมายคาร์บอนฟุตพริ้นต์ (Carbon Footprint)
จากองค์การบริหารจัดการกาซเรือนกระจก (องค์การมหาชน)
เป็นรายแรกของธุรกิจอุตสาหกรรมน้ำมันพืช กากถั่วเหลือง และถั่วเหลืองไขมันเต็ม

      การเปิดโอกาสให้ผู้มีส่วนได้เสียแจ้งเบาะแสต่อคณะกรรมการ

  บริษัทเปิดโอกาสให้ผู้มีส่วนได้เสียสามารถให้ข้อมูล
  และข้อร้องเรียนเกี่ยวกับการกระทำผิดกฎหมาย หรือจรรยาบรรณ รายงานทางการเงิน
  และระบบการควบคุมภายใน ได้ผ่านทางเว็บไซต์ของบริษัท 
  โดยกำหนดขั้นตอนการรับเรื่องร้องเรียนผ่านคณะกรรมการตรวจสอบ 
  เพื่อตรวจสอบข้อมูลและรายงานผลต่อคณะกรรมการบริษัท

   

  4.4 การเปิดเผยข้อมูลและความโปร่งใส

บริษัท เผยแพร่ข้อมูลสำคัญที่เกี่ยวข้องกับบริษัทอย่างถูกต้อง ครบถ้วน ทันเวลา โปร่งใส
และเท่าเทียมกัน ผ่านช่องทางของตลาดหลักทรัพย์แห่งประเทศไทย เว็บไซต์ของบริษัท
รายงานประจำปี และ แบบรายงาน 56-1 ทั้งข้อมูลทางการเงิน ได้แก่ รายงานทางการเงิน
งบการเงิน สารสนเทศทางการเงิน ตามข้อกำหนดของสำนักงาน ก. ล. ต.
และตลาดหลักทรัพย์แห่งประเทศไทย เพื่อให้ผู้ที่เกี่ยวข้องทุกฝ่าย และผู้ที่สนใจทราบ
รวมทั้งข้อมูลอื่นๆ ที่มิใช่เป็นข้อมูลทางการเงิน
ซึ่งคาดว่าจะเป็นที่สนใจของนักลงทุนและนักวิเคราะห์ผ่านทาง Website
ในหัวข้อนักลงทุนสัมพันธ์อีกด้วย

ในปีที่ผ่านมา บริษัทได้เปิดเผยข้อมูลที่สำคัญดังต่อไปนี้

1.  บริษัท เผยแพร่ งบการเงินประจำปี รายงานประจำปี แบบแสดงรายการข้อมูล 56-1
    ผ่านทางช่องทางที่ตลาดหลักทรัพย์กำหนด และผ่านทางเว็บไซต์ของบริษัท ทั้งภาษาไทย และ
    ภาษาอังกฤษ มีการปรับปรุงให้ข้อมูลเป็นปัจจุบันอยู่เสมอ

2.  บริษัท เผยแพร่นโยบายการกำกับดูแลกิจการ นโยบายสิ่งแวดล้อม และผลการปฏิบัติงาน
    ไว้ในรายงานประจำปี แบบแสดงรายการข้อมูล 56-1 และเว็บไซต์ของบริษัท

3.  คณะกรรมการจัดให้มีรายงานทางการเงิน และเปิดเผยไว้ในรายงานประจำปีของบริษัท

4.  บริษัทเปิดเผยบทบาท หน้าที่ของคณะกรรมการและคณะกรรมการชุดย่อย
    รวมทั้งจำนวนครั้งของการเข้าร่วมประชุมของคณะกรรมการชุดต่างไว้ในรายงานประจำปี
    ของบริษัท

          นโยบายในการจ่ายค่าตอบแทนแก่กรรมการ

  บริษัทยึดเกณฑ์การพิจารณาค่าตอบแทนกรรมการ ให้อยู่ในระดับเดียวกันกับในอุตสาหกรรมเดียวกัน
  และสูงพอที่จะดึงดูดและรักษากรรมการที่มีคุณสมบัติที่ต้องการ ณ เวลานั้น ๆ
  และบริษัทขออนุมัติผู้ถือหุ้นเกี่ยวกับระดับค่าตอบแทนที่จ่ายและเปิดเผยให้ทราบพร้อมด้วยนโยบาย
  โดยได้เปิดเผยรายงานค่าตอบแทนไว้ในรายงานประจำปี และแบบแสดงรายการข้อมูล 56-1
  ของบริษัท

         งบการเงิน สารสนเทศทางการเงิน และรายงานทางการเงิน

  ฝ่ายจัดการเป็นผู้รับผิดชอบเกี่ยวกับงบการเงิน สารสนเทศทางการเงินและรายงานทางการเงิน 
  ซึ่งได้ทำขึ้นตามหลักการบัญชีที่รับรองทั่วไป 
  รวมถึงการจัดให้มีและรักษาไว้ซึ่งระบบการควบคุมภายในเกี่ยวกับการรายงานทางการเงินและการป้องกันสินทรัพย์ของบริษัท
  คณะกรรมการตรวจสอบเป็นผู้รับผิดชอบเกี่ยวกับคุณภาพของรายงานทางการเงิน
  และความเหมาะสมของสภาพแวดล้อมการควบคุมภายในที่ฝ่ายจัดการของบริษัททำขึ้น
  ซึ่งเป็นระบบที่มีประสิทธิผล
  ฝ่ายจัดการมั่นใจว่าสภาพแวดล้อมการควบคุมภายในและระบบงานที่เป็นอยู่
  ทำให้รายงานทางการเงินและการรักษาสินทรัพย์ของบริษัท ณ วันที่ 31 ธันวาคม 2553  
  มีความน่าเชื่อถือได้

          งานด้านนักลงทุนสัมพันธ์

  ผู้อำนวยการฝ่ายบัญชีและการเงินเป็นผู้รับผิดชอบในการสื่อสารกับนักลงทุน
   การเปิดเผยข้อมูลมีความถูกต้อง ตรงต่อความเป็นจริง ครบถ้วน โปร่งใส ทันเวลา
  และโดยเท่าเทียมกัน 
  เนื่องจากบริษัทตระหนักและเข้าใจถึงความสำคัญของการเปิดเผยข้อมูลว่ามีผลต่อการตัดสินใจของผู้ลงทุน
  บริษัทจัดกิจกรรมเพื่อส่งเสริมความสัมพันธ์กับ นักลงทุน นักวิเคราะห์ เช่น
  การเข้าเยี่ยมชมกิจการบริษัท และพบผู้บริหาร เพื่อสอบถามข้อมูล ข่าวสาร และกิจกรรมต่าง ๆ
  รวมทั้งการเปิดเผยข้อมูลของบริษัทฯ นักลงทุนสามารถติดต่อเรื่องข้อมูลของบริษัทได้ที่
  sunanta@tvothai.com และ monthip@tvothai.com

  สำหรับในปี 2553  บริษัทได้เปิดโอกาสให้นักวิเคราะห์ สื่อมวลชน และผู้ถือหุ้น เข้าพบตลอดทั้งปี
  ผู้บริหารเพื่อซักถามปัญหาต่าง ๆ เพื่อสร้างความเข้าใจในธุรกิจ
  และเสริมสร้างความสัมพันธ์ระหว่างบริษัทกับนักลงทุน นักวิเคราะห์ และสื่อมวลชน
  ร่วมกับตลาดหลักทรัพย์แห่งประเทศไทยจัดให้นักวิเคราะห์
  และนักลงทุนได้เข้าเยี่ยมชมโรงงานเมื่อวันที่ 3 มิถุนายน 2553 และวันที่ 29 กรกฎาคม 2553

  4.5 ความรับผิดชอบของคณะกรรมการ

คณะกรรมการบริษัทประกอบด้วยบุคคลซึ่งมีความรู้ความสามารถ
มีประสบการณ์ทั้งในอุตสาหกรรมโดยตรงรวมถึงประสบการณ์ด้านอื่นๆ
ที่เป็นประโยชน์ต่อการดำเนินงานของคณะกรรมการและธุรกิจของบริษัท
คณะกรรมการเป็นผู้กําหนดนโยบายและภาพรวมขององค์กร ตลอดจนมีบทบาทสําคัญในการกํากับดูแล
ตรวจสอบ และประเมินผลการดําเนินงานของบริษัทให้เป็นไปตามแผนที่วางไว้

-   วิสัยทัศน์องค์กร           

  เป็นผู้นำธุรกิจอุตสาหกรรมน้ำมันพืชที่มีเสถียรภาพ เข้าสู่ธุรกิจเกี่ยวเนื่องที่มีศักยภาพ
  เกื้อกูลผลประกอบการทั้งในและนอกประเทศ

-   โครงสร้างของคณะกรรมการ

  ปัจจุบัน บริษัทมีกรรมการทั้งหมด 12 คน   ซึ่งบริษัทจำกัดไม่ให้มีเกินกว่าจำนวนนี้
     เพื่อประสิทธิภาพและความคล่องตัวในการบริหารกิจการของบริษัท
  คณะกรรมการประกอบด้วยกรรมการที่เป็นผู้บริหาร 5 คน กรรมการที่ไม่เป็นผู้บริหาร 7  คน
  ในจำนวนนี้มีกรรมการที่เป็นอิสระตามนิยามของตลาดหลักทรัพย์  4 คน    ซึ่งเป็นสัดส่วน 1 
  ใน 3 ของกรรมการ ทั้งคณะ ทั้งนี้
  เป็นไปตามเกณฑ์ของสำนักงานกำกับหลักทรัพย์และตลาดหลักทรัพย์แห่งประเทศไทย
  วาระการดำรงตำแหน่งของกรรมการครั้ง ละ 3 ปี ซึ่ง
  กำหนดไว้ในข้อบังคับของบริษัท  โดยคณะกรรมการมีอำนาจเลือกตั้งกรรมการจำนวนหนึ่งเป็นกรรมการบริหาร
  และกำหนดอำนาจการอนุมัติ
  และสั่งการเพื่อให้การบริหารกิจการบริษัทดำเนินไปตามนโยบายและวัตถุประสงค์ของบริษัท

  ตามข้อบังคับของบริษัทกำหนดไว้ว่าในการประชุมสามัญประจําปี
  กรรมการต้องออกจากตำแหน่งหนึ่งในสาม ถ้าจํานวนกรรมการที่จะแบ่งออกตรงเป็นสามส่วนไม่ได้
  ก็ให้ออกโดยจํานวนใกล้ที่สุดกับส่วนหนึ่งในสาม
  กรรมการที่จะต้องออกจากตําแหน่งในปีแรกและปีที่สองภายหลังจดทะเบียนบริษัทนั้นให้ใช้วิธีจับสลากกันว่าผู้ใดจะออก
  ส่วนปีหลังๆ ต่อไปให้กรรมการคนที่อยู่ในตําแหน่งนานที่สุดนั้นเป็นผู้ออกจากตําแหน่ง อย่างไรก็ตาม
  กรรมการที่ออกตามวาระนั้นอาจได้รับเลือกเข้ามาดํารงตําแหน่งใหม่ก็ได้

  บริษัทได้มีการแบ่งแยกบทบาทหน้าที่ความรับผิดชอบระหว่างคณะกรรมการบริษัทกับผู้บริหารระดับสูงอย่างชัดเจน
  คณะกรรมการทำหน้าที่ในการกำหนดนโยบายและกำกับดูแลการดำเนินงานของผู้บริหารในระดับนโยบาย
  ขณะที่ผู้บริหารทำหน้าที่บริหารงานของบริษัทในด้านต่างๆ
  ให้บรรลุเป้าหมายตามนโยบายที่กำหนดไว้

  ประธานกรรมการบริษัท มิได้เป็นบุคคลเดียวกับประธานกรรมการบริหาร
  มีอำนาจหน้าที่แบ่งแยกกันชัดเจนเพื่อเป็นการถ่วงดุลการจัดการและไม่มีผู้ใดมีอำนาจเบ็ดเสร็จ  
  ประธานกรรมการเป็นกรรมการอิสระ และไม่มีความสัมพันธ์ใดๆ กับฝ่ายบริหาร
  ไม่มีการถือหุ้นในบริษัท และมีหน้าที่รับผิดชอบในการกำหนดนโยบาย ให้คำปรึกษา
  และกำหนดกลยุทธ์ของบริษัท ประธานกรรมการบริหาร
  มีหน้าที่รับผิดชอบในการจัดการงานประจำวันของบริษัทภายใต้กรอบนโยบายตามที่ได้รับมอบหมายจากคณะกรรมการบริษัท
   โดยบริษัทมีการกำหนดขอบเขตอำนาจหน้าที่ของคณะกรรมการ ประธานกรรมการบริหาร
  ไว้อย่างชัดเจน

  คณะกรรมการได้แต่งตั้งคณะอนุกรรมการขึ้นอีก 4
  คณะเพื่อช่วยบริหารและกำกับดูแลกิจการของบริษัท

-   คณะกรรมการบริหารมีจำนวน 6 คน
    มีหน้าที่ช่วยฝ่ายจัดการในการปฏิบัติงานประจำวันภายใต้กรอบนโยบายที่ได้รับมอบหมายจากคณะกรรมการบริษัท

-   คณะกรรมการตรวจสอบมี 4 คน ทุกคนเป็นกรรมการอิสระ
    คณะกรรมการตรวจสอบมีหน้าที่เฝ้าสังเกตประสิทธิผลของงานตรวจสอบ การจัดการความเสี่ยง
    การควบคุมทางการเงินและการบัญชีภายใน และการรายงานทางการเงิน
    รวมทั้งหน้าที่อื่นตามที่ตลาดหลักทรัพย์แห่งประเทศไทยกำหนด

-   คณะกรรมการสรรหาและกำหนดค่าตอบแทนมีจำนวน 3 คน
    โดยมีหน้าที่กำหนดกระบวนการสรรหาและพิจารณาสรรหาผู้บริหารระดับสูงตั้งแต่ระดับกรรมการผู้จัดการ
    กรรมการผู้จัดการทั่วไปขึ้นไปเพื่อเสนอให้คณะกรรมการบริษัทพิจารณาอนุมัติ
    และสรรหาผู้มาดำรงตำแหน่งกรรมการบริษัท
    เพื่อทดแทนกรรมการที่ออกตามวาระหรือที่ลาออกเพื่อเสนอให้คณะกรรมการบริษัทและที่ประชุมผู้ถือหุ้นพิจารณาอนุมัติ

-   คณะกรรมการบริหารความเสี่ยงมีจำนวน 5 คน
    โดยมีหน้าที่ประเมินและวิเคราะห์ถึงปัจจัยความเสี่ยงที่อาจเกิดขึ้นกับองค์กร
    จัดให้มีกระบวนการบริหารความเสี่ยงที่สอดคล้องกับแผนธุรกิจ มีการควบคุม
    ติดตามการปฏิบัติตามกระบวนการบริหารความเสี่ยงและทบทวนกระบวนการเพื่อปรับปรุงให้มีความเหมาะสมต่อการดำเนินธุรกิจอยู่เสมอ

           การจำกัดจำนวนการไปดำรงตำแหน่งของกรรมการในบริษัทอื่น

  บริษัทมีนโยบาย ในเรื่องการจำกัดจำนวนบริษัทที่กรรมการไปดำรงตำแหน่ง
  โดยกำหนดไว้ในนโยบายการกำกับดูแลกิจการ
  เรื่องกรรมการไม่ควรดำรงตำแหน่งในบริษัทจดทะเบียนเกิน 5  บริษัท
   แต่ทั้งนี้หากมีกรรมการคนใด ไปดำรงตำแหน่งที่บริษัทอื่น เกินกว่าจำนวนดังกล่าว
  คณะกรรมการบริษัท จะพิจารณาถึงความจำเป็นและความเหมาะสม
  โดยพิจารณาจากความเชี่ยวชาญเฉพาะด้านที่เป็นประโยชน์กับบริษัท
  และจากการอุทิศเวลาเพื่อกิจการของบริษัท
  ซึ่งดูจากการเข้าร่วมประชุมของบริษัทครบตามเวลาที่บริษัทกำหนดความสามารถให้คำปรึกษาและข้อคิดเห็นที่เป็นประโยชน์ในการดำเนินกิจการต่างๆของบริษัทด้วย
  รวมทั้งลักษณะธุรกิจของบริษัทที่กรรมการจะไป

  ดำรงตำแหน่ง ว่ามีความสนับสนุนกิจการของบริษัทหรือไม่
    ซึ่งบริษัทได้ใช้จำนวนครั้งของการเข้าร่วมประชุมมาเป็นส่วนหนึ่งของการพิจารณาด้วย

             วาระการดำรงตำแหน่งของกรรมการ

  บริษัทได้กำหนดวาระการดำรงตำแหน่งของกรรมการที่ไว้ไม่ควรเกิน  3 วาระติดต่อกัน
  โดยกำหนดไว้ในนโยบายการกำกับดูแลกิจการของบริษัท  
  หากมีกรรมการท่านใดมีความเหมาะสมในการดำรงตำแหน่งนานกว่าที่กำหนดไว้
  คณะกรรมการบริษัทจะเป็นผู้พิจารณาวาระการดำรงตำแหน่งดังกล่าว
  จากประสิทธิภาพในการปฏิบัติงานและความเชียวชาญเฉพาะด้านที่เป็นประโยชน์ต่อบริษัท  
  โดยคำนึงถึงผลประโยชน์สูงสุดของบริษัท

            การพัฒนากรรมการและผู้บริหาร

  เพื่อให้การปฏิบัติงานของคณะกรรมการเป็นไปอย่างมีประสิทธิภาพ
  บริษัทมีนโยบายส่งเสริมให้กรรมการและฝ่ายจัดการ
  ผู้บริหารระดับสูงได้เข้ารับการฝึกอบรมอย่างต่อเนื่อง
  ทั้งการจัดฝึกอบรมภายในองค์กรและการเข้าร่วมฝึกอบรมกับสถาบันฝึกอบรมภายนอกเช่น สถาบัน
  IOD และการร่วมฝึกอบรมในต่างประเทศ ฝ่ายทรัพยากรมนุษย์
  มีนโยบายและแผนการพัฒนาผู้บริหารเป็นรายบุคคล เพื่อพัฒนาศักยภาพของคนในองค์กร
  ให้พร้อมในการทำงานและสอดคล้องกับแผนการขยายงานของบริษัท

            การให้ความรู้แก่กรรมการใหม่

  บริษัทมีหลักสูตรปฐมนิเทศสำหรับกรรมการใหม่โดย
  จัดโปรแกรมให้เข้าเยี่ยมโรงงานและกระบวนการผลิต จัดทำคู่มือกรรมการ
  เพื่อให้คำแนะนำเกี่ยวกับบริษัท เช่น วิสัยทัศน์ เป้าหมายบริษัท ภาพรวมของอุตสาหกรรม
  ตลอดจนข้อบังคับบริษัท กฎหมายต่างๆที่เกี่ยวข้อง รวมถึงกรอบการทำงาน
  ขอบเขตอำนาจหน้าที่ของคณะกรรมการต่างๆ เป็นต้น  

                การสืบทอดตำแหน่งงาน

  เพื่อเป็นการเตรียมความพร้อม และต่อเนื่องในการบริหารกิจการของบริษัท
  บริษัทจึงมีแผนสืบทอดงานของผู้บริหารระดับสูง  โดยคณะกรรมการสรรหาและกำหนดค่าตอบแทน
  เป็นผู้จัดทำแผนสืบทอดตำแหน่งงานที่สำคัญของบริษัท
  และกำหนดความรู้ความสามารถและประสบการณ์
  ของตำแหน่งงานที่มีความสำคัญและมีผลกระทบต่อธุรกิจของบริษัท และจัดทำแผนการประเมินความรู้ความสามารถ 
  จุดอ่อน จุดแข็ง และความพร้อม ของพนักงาน ระดับตำแหน่งผู้อำนวยการขึ้นไป
   เพื่อหาผู้ที่มีคุณสมบัติที่เหมาะสมเข้าร่วมโปรแกรมพัฒนาเฉพาะรายบุคคล
       เป็นการพัฒนาความรู้ความสามารถผู้บริหารที่มีศักยภาพให้มีความพร้อมในการบริหารกิจการต่อไป

   

             บทบาทหน้าที่และความรับผิดชอบของคณะกรรมการ

  คณะกรรมการมีหน้าที่กำหนดนโยบาย และทิศทางการดำเนินงานของบริษัท (Directing)
  และกำกับควบคุมดูแล (Monitoring and Supervision)
  ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าทางเศรษฐกิจสูงขึ้นให้แก่กิจการและสร้างผลตอบแทนที่ดีให้แก่ผู้ถือหุ้นมีความรับผิดชอบต่อผู้ถือหุ้นโดยสม่ำเสมอ
  (Accountability to Shareholders) ดำเนินงานโดยรักษาผลประโยชน์ของผู้ถือหุ้น
  มีการเปิดเผยข้อมูลต่อผู้ลงทุนอย่างถูกต้อง ครบถ้วน มีมาตรฐานและโปร่งใส

  คณะกรรมการร่วมกับฝ่ายจัดการจัดทำแผนธุรกิจ  เพื่อกำหนดแผนธุรกิจทุกปี
  เพื่อเป้าหมายและแนวทางการดำเนินงานที่ชัดเจน
  และมีการประชุมติดตามและประเมินผลการดำเนินงานของฝ่ายจัดการทุกไตรมาส

-   การกำกับดูแลกิจการ

  คณะกรรมการจัดให้มีนโยบายการกำกับดูแลกิจการที่ดีเป็นลายลักษณ์อักษร 
  มีการทบทวนกรอบการปฏิบัติงานปีละครั้งเพื่อให้บริษัทมีมาตรฐานการจัดการที่ดี
  ดำเนินงานด้วยความโปร่งใส มีประสิทธิภาพ
  เพื่อผลประโยชน์ที่มั่นคงในระยะยาวของผู้ถือหุ้นสร้าง และเป็นสร้างความเชื่อมั่นให้กับผู้ถือหุ้น

-   จริยธรรมทางธุรกิจ

  บริษัทได้กำหนดจริยธรรมทางธุรกิจไว้เป็นลายลักษณ์อักษร  และมีการชี้แจง
  ทำความเข้าใจถึงมาตรฐานการปฏิบัติตนของ กรรมการ  ฝ่ายจัดการ 
  รวมถึงการสื่อสารให้พนักงานเข้าใจและปฏิบัติตนตามแนวทางนั้น โดยมีรายละเอียดดังนี้

1.  บริษัทจะดำเนินธุรกิจด้วยความซื่อสัตย์ สุจริต และโปร่งใส พูดความจริงต่อบุคคลที่เกี่ยวข้อง
    ไม่ หรือทำให้เข้าใจผิดโดยเจตนา หลอกลวง โดยการบิดเบือนสารสนเทศ
    เลือกปฏิบัติหรือละเว้นปฏิบัติ
    รวมถึงการจัดให้มีรายงานสารสนเทศที่ถูกต้องครบถ้วนทันเวลาและสม่ำเสมอ
    ทั้งนี้เพื่อผลประโยชน์สูงสุดของผู้เกี่ยวข้องโดยรวม

2.  บริษัทจะปฏิบัติตามกฎหมาย และข้อบังคับต่าง ๆ ที่เกี่ยวข้องอย่างเคร่งครัด

3.  บริษัทมีความรับผิดชอบอย่างสูงในการผลิตสินค้าที่มีคุณภาพ และได้มาตรฐาน
    เพื่อผลิตสินค้าที่ดีให้กับผู้บริโภค

4.  บริษัทจะปฏิบัติตามเงื่อนไขสัญญาต่างๆ ที่มีต่อคู่ค้า และเจ้าหนี้โดยเคร่งครัด
    เพื่อดำรงไว้ซึ่งความเป็นธรรม

5.  บริษัทมีนโยบายในการใช้พลังงานและทรัพยากรในการผลิตอย่างมีคุณภาพ
    ป้องกันและลดผลกระทบต่อสิ่งแวดล้อม
    เพื่อดำรงไว้ซึ่งสภาพแวดล้อมที่ดีและการอยู่ร่วมกับชุมชนอย่างผาสุก

6.  บริษัทดำเนินนโยบายในการพัฒนาบุคลากรของบริษัททุกระดับ เพื่อให้พนักงานมีความรู้
    ความชำนาญที่จำเป็นในการทำงาน และเป็นไปในแนวทางเดียวกัน
    แนวโน้มอุตสาหกรรมในอนาคต

7.  ฝ่ายจัดการจะไม่หาประโยชน์ใส่ตนและผู้ที่เกี่ยวข้อง
    โดยใช้สารสนเทศภายในที่ยังไม่เปิดเผยไปใช้ หรือนำกระทำการใด ๆ
    อันก่อให้เกิดความขัดแย้งทางผลประโยชน์

8.  ฝ่ายจัดการจัดให้มีการดูแล ตรวจสอบภายในบริษัท และสภาพแวดล้อมบริษัทอย่างสม่ำเสมอ
    เพื่อควบคุมและติดตามการปฏิบัติตามนโยบายที่ได้วางไว้

9.  ฝ่ายจัดการรักษาจริยธรรมทางการค้าอย่างเคร่งครัด
    และปฏิบัติตนภายใต้กรอบกติกาการแข่งขันที่ดีไม่ทำลายชื่อเสียงของคู่แข่งทางการค้าด้วยวิธีการไม่สุจริต
    ปราศจากความจริงและไม่เหมาะสม

         การประชุมคณะกรรมการ

  การประชุมคณะกรรมการจะกำหนดไว้อย่างเป็นทางการล่วงหน้าทุกประจำปี
  โดยปกติจะบริษัทจะประชุมกรรมการอย่างน้อย ปี ละ 4  ครั้ง แต่ละครั้งใช้เวลาประมาณ 2 -
  3 ชั่วโมง แต่ทั้งนี้สามารถเรียกประชุมพิเศษได้หากมีวาระที่เร่งด่วนและจำเป็น

   การประชุมจัดที่สำนักงานใหญ่ของบริษัท
  ฝ่ายจัดการจะส่งเรื่องและวาระประชุมพร้อมด้วยสารสนเทศและข้อมูลเป็นลายลักษณ์อักษรที่มีความสำคัญ
  เพื่อให้กรรมการเข้าใจธุรกิจและประเด็นที่พิจารณาไม่น้อยกว่า 7 วัน ก่อนประชุม
  หากกรรมการผู้ใดต้องการสารสนเทศเพิ่มเติมอาจติดต่อขอได้จากประธานกรรมการบริหารหรือ
  เลขานุการบริษัท กรรมการสามารถเสนอเรื่องเพิ่มเติมในวาระประชุม
  และอภิปรายให้ความเห็นได้โดยเปิดเผย และอย่างเต็มที่ในที่ประชุม 
   มีการจดบันทึกการประชุมเป็นลายลักษณ์อักษร และมีการรับรองจากคณะกรรมการ มีระบบการจัดเก็บรายงานการประชุมที่สามารถตรวจสอบได้

  ปีที่ผ่านมา มีการประชุมกรรมการบริษัท 10 ครั้ง ซึ่งรายงานการเข้าประชุมคณะกรรมการ
  รายงานอยู่ในตารางหน้า 46

 

       การประชุมของคณะกรรมการชุดย่อย

  คณะกรรมการชุดย่อยของบริษัทมี 4 คณะประกอบด้วย คณะกรรมการบริหาร
  คณะกรรมการตรวจสอบ คณะกรรมการสรรหาและกำหนดค่าตอบแทน 
  และคณะกรรมการบริหารความเสี่ยง
  นอกจากนี้กรรมการที่ไม่เป็นผู้บริหารยังมีการประชุมกันเองโดยไม่มีผู้บริหารเข้าร่วมประชุมอีกด้วย 
  โดยมีรายละเอียดดังต่อไปนี้

   

   การประชุมกรรมการบริหาร

  บริษัทกำหนดตารางการประชุมคณะกรรมการบริหารไว้ล่วงหน้าชัดเจนตลอดปี
  มีการประชุมอย่างน้อยเดือนละ 1 ครั้ง
  และสามารถเรียกประชุมได้ทันทีกรณีมีวาระสำคัญที่ต้องพิจารณา
  ตามปกติการประชุมแต่ละครั้งใช้เวลาประมาณ 3 ชั่วโมง
  ในการประชุมทุกครั้งคณะกรรมการบริหารจะเชิญกรรมการอิสระ
  ซึ่งมีเสรีที่จะเข้าประชุมคณะกรรมการบริหารเพื่อฟังรายงาน และแสดงความคิดเห็น
  รวมทั้งให้ข้อเสนอแนะ แต่ไม่มีสิทธิออกเสียง มีการจดบันทึกการประชุมไว้เป็นลายลักษณ์อักษร
  และมีระบบการจัดเก็บที่สามารถตรวจสอบได้

  ในปี 2553 มีการประชุมกรรมการบริหาร 12 ครั้ง
  โดยการเข้าร่วมประชุมของคณะกรรมการบริหาร รายงานอยู่ในตารางหน้า 46

-   การประชุมคณะกรรมการตรวจสอบ

  บริษัทกำหนดตารางการประชุมคณะกรรมการตรวจสอบล่วงหน้าชัดเจน
  โดยกำหนดให้มีการประชุมอย่างน้อยปี ละ 4  ครั้ง เพื่อตรวจสอบ
  และถ่วงดุลการบริหารกิจการต่างๆ และดูแลไม่ให้เกิดความขัดแย้งทางผลประโยชน์
  เพื่อให้เกิดความ ถูกต้อง เป็นธรรม และดำรงไว้ซึ่งผลประโยชน์ของผู้ถือหุ้น
    รายงานต่อคณะกรรมการบริษัท ในปีที่ผ่านมา มีการประชุมคณะกรรมการตรวจสอบทั้งหมด 3
  ครั้ง รายงานการเข้าร่วมประชุมอยู่ในตารางหน้า 46

   

         การประชุมคณะกรรมการบริหารความเสี่ยง

  คณะกรรมการความเสี่ยงมีหน้าที่ วิเคราะห์และประเมินความเสี่ยงขององค์กร
  โดยรายงานผลการประชุมต่อคณะกรรมการตรวจสอบ และคณะกรรมการบริษัท
  มีกำหนดประชุมไม่น้อย กว่าปีละ 4 ครั้ง
  ในปีที่ผ่านมามีการประชุมคณะกรรมการบริหารความเสี่ยงทั้งหมด 4 ครั้ง
  โดยมีรายงานการเข้าร่วมประชุมของกรรมการในตารางหน้า 46

         การประชุมของคณะกรรมการสรรหาและกำหนดค่าตอบแทน

  คณะกรรมการสรรหาและกำหนดค่าตอบแทน
  มีหน้าที่สรรหากรรมการแทนกรรมการที่หมดวาระหรือลาออก หรือกรรมการเข้าใหม่
  และสรรหาผู้บริหารระดับสูงขององค์กร
  รวมทั้งการประเมินผลการปฏิบัติงานของกรรมการและผู้บริหารระดับสูงของบริษัท
  ในปีทีผ่านมามีการประชุมของคณะกรรมการสรรหาและกำหนดค่าตอบแทน 2 ครั้ง
  โดยมีรายงานการเข้าร่วมประชุมของคณะกรรมการในตารางหน้า 46

         การประชุมกันเองของกรรมการที่ไม่เป็นผู้บริหาร

  กรรมการที่ไม่เป็นผู้บริหารได้มีการประชุมกันเองโดยไม่มีฝ่ายจัดการอย่างเป็นอิสระ 
  เพื่ออภิปรายปัญหาธุรกิจ รวมทั้งการปรับปรุงพัฒนาด้านต่างๆของบริษัท 
  ในปีที่ผ่านมามีการประชุมของกรรมการที่ไม่เป็นผู้บริหารทั้งหมด  1  ครั้ง
  และรายงานผลการประชุมต่อคณะกรรมการบริษัท
  โดยมีรายงานการเข้าร่วมประชุมของกรรมการในตารางหน้า 46

 ระบบการควบคุมและการตรวจสอบภายใน

บริษัทมีระบบการควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตามการทำงาน เพื่อให้การปฏิบัติงานเป็นไปตามนโยบายที่คณะกรรมการวางไว้
บริษัทมีผู้ตรวจสอบภายใน ซึ่งเป็นบุคคลภายนอกที่มีความเป็นอิสระ
สามารถทำหน้าที่ได้อย่างเพียงพอและถ่วงดุลได้เป็นผู้ทำหน้าที่ตรวจสอบระบบการทำงานของบริษัท
รวมทั้งการปรับปรุงระบบการทำงานให้เกิดประสิทธิภาพสูงสุด
โดยรายงานผลการตรวจสอบโดยตรงต่อคณะกรรมการตรวจสอบ และประธานกรรมการบริหาร
สำหรับบริษัทย่อยนั้นมีระบบการควบคุมภายในเรื่องการทำธุรกรรมกับผู้ถือหุ้นใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว สำหรับระบบการควบคุมภายใน บริษัทฯ
และบริษัทย่อยมีการควบคุมภายในที่ดี

     บริษัทมีระบบการบริหารความเสี่ยงที่มีประสิทธิภาพและน่าเชื่อถือ
คณะกรรมการบริหารความเสี่ยงดำเนินการเกี่ยวกับการประเมินความเสี่ยงโดยรอบคอบ
และระมัดระวังในทุก ๆ ด้าน ทั้งในด้านการตลาด การเงิน การผลิต กฎหมาย
และสภาพแวดล้อมธุรกิจโดยทั่วไป รายงานต่อจากคณะกรรมการตรวจสอบ และคณะกรรมการบริษัท
เพื่อป้องกันและลดความสูญเสียที่อาจเกิดขึ้น

ปีที่ผ่านมาบริษัทเข้าร่วมโครงการสำรวจและพัฒนาบริษัทจดทะเบียนด้านกำกับดูแลกิจการที่ดี
กับตลาดหลักทรัพย์แห่งประเทศไทย ซึ่งร่วมมือ บริษัท ทริส คอร์ปอเรชั่น จำกัด
เข้ามาสำรวจและประเมินระบบการบริหารความเสี่ยง ระบบการตรวจสอบภายใน และ
ระบบการกำกับดูแลกิจการที่ดี ของบริษัท โดยบริษัทนำข้อเสนอแนะจากผลการประเมิน
มาพัฒนาระบบการปฏิบัติงานในปี 2554 เพื่อเกิดให้เกิดประสิทธิภาพสูงสุดในการทำงานต่อไป

          ค่าตอบแทน

คณะกรรมการสรรหาและกำหนดค่าตอบแทน รับผิดชอบในการกำหนดเกณฑ์ค่าตอบแทนของกรรมการ
โดยให้อยู่ในลักษณะที่เปรียบเทียบได้กับระดับอุตสาหกรรมเดียวกัน
โดยพิจารณาจากความเชี่ยวชาญเฉพาะ ประสบการณ์ ภาระหน้าที่
ขอบเขตของบทบาทและความรับผิดชอบ รวมถึงประโยชน์ที่คาดว่าจะได้รับจากกรรมการแต่ละคน
นอกจากนี้ กรรมการที่ได้รับมอบหมายหน้าที่และความรับผิดชอบเพิ่มขึ้น จะมีค่าตอบแทนที่เพิ่มขึ้น
ซึ่งรายละเอียดค่าตอบแทนของกรรมการและผู้บริหาร
จะเปิดเผยอยู่ในหัวข้อการจัดการในรายงานประจำปี และแบบ 56-1

         การประเมินผลการปฏิบัติงานของตนเองของคณะกรรมการ

บริษัทประเมินผลการปฏิบัติหน้าที่ของคณะกรรมการทั้งคณะ
จากประสิทธิภาพในการทำหน้าที่ของกรรมการ เช่น การให้ความเห็นที่เป็นประโยชน์ต่อกิจการ
การเข้าร่วมประชุม และเวลาในการอุทิศตัวให้กับบริษัท
โดยมีผลประกอบการของบริษัทเป็นส่วนประกอบในการพิจารณา  
คณะกรรมการวางแผนการประเมินผลการปฏิบัติหน้าที่ของคณะกรรมการทั้งคณะอย่างเป็นรูปธรรมชัดเจน
โดยได้มอบหมายให้คณะกรรมการสรรหาและกำหนดค่าตอบแทน
เป็นผู้รับผิดชอบในการประเมินผลการปฏิบัติหน้าที่ และแนวทางการปรับปรุงการทำงาน
ของกรรมการ การประเมินผลงานของผู้บริหารระดับสูง

(5) การดูแลเรื่องการใช้ข้อมูลภายใน

    บริษัทมีข้อกำหนดเกี่ยวกับการใช้ข้อมูลภายในของบริษัทดังต่อไปนี้

  1. กรรมการ ผู้บริหาร พนักงาน และลูกจ้างของบริษัทจะต้องไม่นำความลับ และ/หรือ
  ข้อมูลภายในของบริษัทไปเปิดเผย
  หรือแสวงหาผลประโยชน์แก่ตนเองหรือเพื่อประโยชน์แก่บุคคลอื่นใดไม่ว่าโดยทางตรงหรือทางอ้อม
  และไม่ว่าจะได้รับผลตอบแทนหรือไม่ก็ตาม

  2. กรรมการ ผู้บริหาร พนักงาน และลูกจ้างของบริษัทจะต้องไม่ทำการซื้อขาย โอนหรือรับโอน
  หลักทรัพย์ของบริษัทโดยใช้ความลับและ/หรือ ข้อมูลภายในบริษัท
  และ/หรือเข้าทำนิติกรรมอื่นใดโดยใช้ความลับและ/หรือข้อมูลภายในของบริษัท
  อันอาจก่อให้เกิดความเสียหายต่อบริษัท ไม่ว่าโดยทางตรงหรือทางอ้อม
  ข้อกำหนดนี้ให้รวมความถึงคู่สมรสและบุตรที่ยังไม่บรรลุนิติภาวะของกรรมการ ผู้บริหาร พนักงาน
  และลูกจ้างของบริษัทด้วย ผู้ใดที่ฝ่าฝืนระเบียบข้อบังคับดังกล่าวจะถือว่าได้กระทำผิดอย่างร้ายแรง

  3. กรรมการ ผู้บริหาร และพนักงานระดับตั้งแต่ผู้อำนวยการฝ่ายขึ้นไป
  จะต้องรายงานรายการซื้อหรือขายหลักทรัพย์ของบริษัทให้บริษัททราบทุกครั้ง

(6) บุคลากร

  บริษัท น้ำมันพืชไทย จำกัด (มหาชน) มีพนักงานทั้งหมด 791 คน
  แบ่งเป็นพนักงานประจำสำนักงานใหญ่ 125 คน และพนักงานฝ่ายผลิต 666 คน
  ผลตอบแทนรวมของพนักงานในรูปเงินเดือน โบนัส และเงินสมทบกองทุนสำรองเลี้ยงชีพ
  และผลประโยชน์อื่น ๆ ของพนักงาน รวม 297 ล้านบาท

  นโยบายในการพัฒนาพนักงาน

  บริษัทมีนโยบายในการพัฒนาบุคลากร พัฒนาขีดความสามารถ ความรู้ ความเชี่ยวชาญ
  เพื่อความก้าวหน้าในสาขาอาชีพ และจัดสภาพแวดล้อมในการทำงานที่ถูกสุขภาวะ
  มีสวัสดิการและผลตอบแทนในการทำงานที่ดีกับพนักงานทุกคน
  โดยจะมีการฝึกอบรมความรู้ตามตำแหน่งงาน (On the job training)
  ให้สอดคล้องกับหน้าที่ความรับผิดชอบในการดำเนินธุรกิจองค์กรและสามารถปฏิบัติได้อย่างมีประสิทธิภาพ

+---+--------------+------------+-----+-----+----+-----+------+------+
| ล | รายชื่อ        | ตำแหน่ง     | ป   | ประ | ปร | ปร  | ประ  | ประ  |
| ำ |              |            | ระช | ชุมก | ะช | ะชุม | ชุมคณ | ชุมกร |
| ด |              |            | ุมกร | รรม | ุมค | คณะ | ะกรร | รมกา |
| ับ |              |            | รมก | การ | ณะ |     | มการ | รที่ไม |
|   |              |            | ารบ |     | กร | ก   |      | ่ได้เป |
|   |              |            | ริษัท | บร  | รม | รรม | ส    | ็นกรร |
|   |              |            |     | ิหาร | กา | การ | รรหา | มการ |
|   |              |            |     |     | รต |     | และก | บริษัท |
|   |              |            |     |     | รว | บ   | ำหนด |      |
|   |              |            |     |     | จส | ริหา | ค่าตอ |      |
|   |              |            |     |     | อบ | รคว | บแทน |      |
|   |              |            |     |     |    | ามเ |      |      |
|   |              |            |     |     |    | สี่ยง |      |      |
+---+--------------+------------+-----+-----+----+-----+------+------+
| 1 | นายสมพล      | ประ        | 10  |     | 4  |     | 2/2  | 1/1  |
| . | เกียรติไพบูลย์   | ธานกรรมการ | /10 |     | /4 |     |      |      |
|   |              | (อิสระ)     |     |     |    |     |      |      |
+---+--------------+------------+-----+-----+----+-----+------+------+
| 2 | ดร.ศิริ        | รองประ     | 9   |     | 4  |     | 2/2  | 1/1  |
| . | การเจริญดี     | ธานกรรมการ | /10 |     | /4 |     |      |      |
|   |              | (อิสระ)     |     |     |    |     |      |      |
+---+--------------+------------+-----+-----+----+-----+------+------+
| 3 | ดร.สุวิทย์      | กรรมการ    | 8   |     | 3  |     | 2/2  | 1/1  |
| . | เมษินทรีย์      | (อิสระ)     | /10 |     | /4 |     |      |      |
+---+--------------+------------+-----+-----+----+-----+------+------+
| 4 | ดร.ชัยพัฒน์     | กรรมการ    | 8/  |     | 3  |     |      | 1/1  |
| . | สหัสกุล*       | (อิสระ)     | 10* |     | /4 |     |      |      |
|   |              |            |     |     | *  |     |      |      |
+---+--------------+------------+-----+-----+----+-----+------+------+
| 5 | นางสาวสุดารัตน์ | ประธานกร   | 10  | 12  |    | 4/4 |      |      |
| . | วิทยฐานกรณ์    | รมการบริหาร | /10 | /12 |    |     |      |      |
+---+--------------+------------+-----+-----+----+-----+------+------+
| 6 | นายจารุพจน์    | กรร        | 10  | 11  |    | 4/4 |      |      |
| . | ณีศะนันท์       | มการผู้จัดการ | /10 | /12 |    |     |      |      |
+---+--------------+------------+-----+-----+----+-----+------+------+
| 7 | นายสมศักดิ์     | กรรมการ    | 10  | 12  |    | 4/4 |      |      |
| . | ศิวะนาวินทร์    |            | /10 | /12 |    |     |      |      |
+---+--------------+------------+-----+-----+----+-----+------+------+
| 8 | นายวิชิต       | กรรมการ    | 10  | 12  |    | 4/4 |      |      |
| . | วิทยฐานกรณ์    |            | /10 | /12 |    |     |      |      |
+---+--------------+------------+-----+-----+----+-----+------+------+
| 9 | นางปัทมา      | กรรมการ    | 10  |     |    |     |      | 1/1  |
| . | ตั้งพิรุฬห์ธรรม   |            | /10 |     |    |     |      |      |
+---+--------------+------------+-----+-----+----+-----+------+------+
| 1 | นายวิชัย       | กรรมการ    | 10  |     |    |     |      | 1/1  |
| 0 | วิทยฐานกรณ์    |            | /10 |     |    |     |      |      |
| . |              |            |     |     |    |     |      |      |
+---+--------------+------------+-----+-----+----+-----+------+------+
| 1 | นางรัตนา      | กรรมการ    | 10  |     |    |     |      | 1/1  |
| 1 | จันทร์พิทักษ์     |            | /10 |     |    |     |      |      |
| . |              |            |     |     |    |     |      |      |
+---+--------------+------------+-----+-----+----+-----+------+------+
| 1 | นางสาวอรัญญา  | กรรมการ    | 8/  |     |    |     |      | 1/1  |
| 2 | วิทยฐานกรณ์*   |            | 10* |     |    |     |      |      |
| . |              |            |     |     |    |     |      |      |
+---+--------------+------------+-----+-----+----+-----+------+------+
| 1 | นายวิสุทธิ      | กรรมการ    | 2/1 | 11  | -  | 4/4 | -    | -    |
| 3 | วิทยฐานกรณ์**  |            | 0** | /12 |    |     |      |      |
| . |              |            |     |     |    |     |      |      |
+---+--------------+------------+-----+-----+----+-----+------+------+

  หมายเหตุ : * เข้ารับตำแหน่งเมื่อวันที่ 28 เมษายน 2553
  ตามมติที่ประชุมสามัญผู้ถือหุ้นประจำปี 2553

  ** ลาออกจากตำแหน่งเมื่อวันที่ 28 เมษายน 2553 ตามมติที่ประชุมสามัญผู้ถือหุ้นประจำปี 2553